På forældresiderne har vi samlet information om emner, som forældre spørger os om. Se den fulde liste over emner i menuen til venstre.\nTal med dit barn om livet på sociale medier: Ved du, hvad dit barn laver på Snapchat eller Instagram? Stiller du spørgsmålet 'Hvad sker der på Snapchat i øjeblikket' lige så ofte som spørgsmålet 'Hvad har du lavet i klubben i dag?'\nTal med dit barn om krop, følelser og grænser: Find inspiration til, hvad du kan tale med dit barn om på de forskellige alderstrin, hvordan I kan tale om 'pinlige' ting på en rar måde, og hvorfor det er vigtigt at tale om følelser, krop og grænser. Som forældre spiller du en vigtig rolle.\nSeksualundervisning: Seksualundervisning skal styrke børn og unges evner til at træffe gode valg i deres liv i forhold til sundhed. Men god seksualundervisning vil også bidrage til at styrke børn og unges trivsel og forebygge mobning.\nBørn og seksualitet: Seksualiteten er en naturlig del af menneskets udvikling gennem hele livet. Men børns seksualitet er ikke det samme som voksnes seksualitet. Og det lille barns seksualitet er forskellig fra seksualiteten hos barnet i puberteten og hos teenageren.\nBørn, unge og pornografi: Der er let adgang til porno på nettet, og pornografiens billeder benyttes i reklamer og musikvideoer. Det er vigtigt at klæde børn og unge på til et samfund med nem adgang til porno.\nVed mistanke om seksuelle overgreb: Du skal reagere, hvis du har en mistanke om, at dit barn har været udsat for et seksuelt overgreb fra en voksen eller andre børn eller unge. Eller hvis du er bekymret for, at dit barn udsætter andre for seksuelle grænseoverskridelser.\nGode bøger til store og små: Her finder du en række henvisninger til litteratur til forældre og til børn og unge.\nPrivatsnak.dk er rådgivning for børn og unge i alderen 10-15 år om alt fra pubertet, følelser, kærester og forelskelse til seksualitet, prævention og den første gang. Der kan stilles spørgsmål på både chat, telefon og brevkasse.\nGå til privatsnak.dk\nSex & Samfunds anonyme telefon- og onlinerådgivning til unge om seksualitet, sex, prævention, abort, graviditet, køn, krop, pubertet, lyst, den første gang og meget andet.\nGå til sexlinien.dk


Sådan forhandler du dig til en bedre pris på dine abonnementer: Forsikring\nAf Niels Philip Kjeldsen, Søndagsavisen - 10. september 2015\nDe færreste genforhandler prisen på indboforsikringen eller mobilabonnementet, når regningen først kører derudad på Betalingsservice, og de færreste prutter om pris og vilkår, når de køber nyt.\nMen det er bare med at komme i gang, for minimum to tredjedele af de forbrugere, som gør et forsøg på forhandle, får noget ud af det, viser en undersøgelse, som Megafon har foretaget for Konkurrence- og Forbrugerstyrelsen.\n"Der er rigtig mange forbrugere, som går glip af en gevinst, fordi de ikke forhandler. Den her undersøgelse viser med al tydelighed, at de forbrugere, der rent faktisk udfordrer deres leverandører, får noget ud af det. Så det er bare med at prøve sig frem," siger Niels Enemærke, kontorchef i Konkurrence- og Forbrugerstyrelsen.\nSådan forhandler du - og sparer penge\nTænk ikke kun i penge. Der er flere ting, der kan forbedre din pris eller aftale. Du kan forhandle prisen ned, men du kan også gå efter en længere garanti, bedre service på produktet, bedre rente, ekstra ting med i prisen med mere. Sæt dig ind i mulighederne, og vær åben.\nForbered dig godt. Undersøg markedet. Hvis det eksempelvis er dit mobilselskab, du vil forhandle med, skal du have overblik over, hvad dit selskab tilbyder nyere kunder, og hvad andre selskaber kan tilbyde. Det giver en forhandling, hvor det er mærkbart, at du er klædt på til forhandlingen, ligesom det giver dig et indblik i, hvad der er et godt eller dårligt tilbud for dig.\nVær afklaret. Gør dig klart, hvad du gerne vil opnå med forhandlingen – og hvor du kan gå hen, hvis ikke selskabet eller butikken giver dig en aftale eller pris, du kan acceptere.\nSpil ikke ud først. Når forhandlingen er gået i gang, så lad selskabet eller butikken komme med et tilbud først. Fortæl, at du vil have en bedre pris/aftale, men lad sælgeren komme med et tilbud til dig og ikke omvendt. Der er ingen grund til, at du sælger dig selv for billigt. Hold en sober og venlig tone. Det kommer du altid længst med.\nHos Forbrugerrådet Tænk minder cheføkonom Martin Salamon om, at butikker og udbydere ofte ikke er loyale over for dig – og at mange tjener penge på, at du ikke er kritisk og forhandler.\n"Som loyal kunde, der ikke stiller spørgsmål, får du som regel lov til at betale forældede og dyrere priser. Man skal se kritisk på sine abonnementer, for markederne udvikler sig hele tiden både på tjenester og prismæssigt. Og du følger kun med ned i pris, hvis du siger til din udbyder, at du vil have bedre vilkår," siger han.\nKan det betale sig at forhandle om prisen?\nSå stor en procentdel af de kunder, der inden for de seneste to år har forhandlet om pris eller ydelse i disse brancher, fik noget ud af anstrengelserne:\nHåndværkere: 85 pct.\nHårde hvidevarer: 85 pct.\nMobilabonnement: 82 pct.\nVærksted: 81 pct.\nBilforsikring: 79 pct.\nIndboforsikring: 76 pct.\nTandlæge: 75 pct.\nMarked for pakkerejser: 72 pct.\nBabyudstyr: 71 pct.\nBank: 71 pct.\nInvesteringsforening: 70 pct.\nRealkreditselskaber: 63 pct.\nFitnessabonnementer: 62 pct.\nSå mange, af dem der har skiftet selskab inden for de seneste to år, har fået en bedre pris eller ydelse:\nBilforsikring: 96 pct.\nIndboforsikring: 94 pct.\nMobilabonnement: 91 pct.\nFitnessabonnement: 90 pct.\nBank: 84 pct.\nRealkreditselskab: 81 pct.\nInvesteringsforeninger: 66 pct.\nKilde: Megafon for Konkurrence- og Forbrugerstyrelsen, 5.000 svar\n1 Spar 16.000 kr. på din bilforsikring 2 Forsikringssvindel koster dig 1000 kr. om året 3 Ny bil: Se dig for og spar penge på lån og forsikring 4 Vi har ikke styr på vores forsikringer


Teamet - Frihedsbevægelsens Fællesråd\nVi tror på, at opnåelsen af vores fælles mål om frihed, retfærdighed og lighed, sker ved at have velorganiseret Frihedsbevægelse. I FBF har vi pt. 10 forskellige teams, som har hver deres fokusområde, og alle Teams er fyldt med engagerede, kloge og modige mennesker, som hver evig eneste dag arbejder i fællesskab, stålsat på at gøre en forskel ved at tage ansvar for deres egen deltagelse i kampen for et frit Danmark.\nI alle vores Teams arbejder vi med vores værdisæt som kompas og sikring for, at alt hvad vi gør følger vores værdier.\nAf forskellige personlige årsager er der mange i vores teams som vælger at arbejde anonymt. Ønsker du at deltage i vores fællesarbejde, eller ønsker du information om, hvordan de forskellige teams arbejder, er du velkommen til at kontakte et af bestyrelsens medlemmer på mail info@fbf.one.


Fynske reaktioner på OK18-udsættelse: - Jeg tror ikke, de forhandler i 14 dage mere | Indland | fyens.dk\nPubliceret 18. april 2018 kl. 11:00\nAvisen har spurgt fællestillidsrepræsentanten for sygeplejerskerne på OUH, formanden for BUPL Fyn og formanden for Odense Lærerforening, hvad de mener om, at konflikten er blevet udsat i 14 dage.\nTidligt onsdag morgen besluttede forligsmand Mette Christensen at udskyde konflikten i 14 dage.\nDet betyder, at en eventuel strejke kan træde i kraft 6. maj og en lockout 12. maj, medmindre forligsmanden erklærer, at forhandlingerne er brudt sammen. Da vil både strejke og lockout begynde fem dage efter.\nKirsten Nikolajsen, fællestillidsrepræsentant for sygeplejerskerne på OUH\nKirsten Nikolajsen, fællestillidsrepræsentant for sygeplejerskerne på Odense Universitetshospital, OUH. Arkivfoto.\n- Selvfølgelig havde jeg håbet, at der var en afklaring her efter midnat (onsdag, red.). Men med udsættelsen ser jeg, at muligheden for et forlig stadigvæk er der. For jeg tror ikke, at konflikten bliver udsat, hvis ikke der er noget reelt på bordet, de kan forhandle om. Så jeg er nok til den mere positive side lige nu.\n- Jeg ønsker jo, at de finder en forhandlingsløsning, fordi jeg tror, vi er bedre stillet med en forhandlingsløsning end en konflikt, som kan ende i en lockout. Men det er klart, at den usikkerhed og uvished, der er lige nu, den fylder meget både inde i mig, men det vil den også gøre, når jeg nu kommer ud på sygehuset og hører reaktionerne. For vi går rundt i et vakuum, hvis vi ingenting ved. Og nu er det blevet udskudt 14 dage, og der er to nye datoer i spil, som er 8. og 12. maj, men hun (forligsmand Mette Christensen. red.) kan jo til hver en tid afbryde, og så er det på femtedagen, vi kører.\n- Vi sidder jo og laver nødarbejdsplaner hele tiden, og vi ved ikke, hvornår de eventuelt skulle træde i kraft, så det er lidt et vakuum at være i. Men vi har jo levet i det de seneste 14 dage, så det kan vi også blive ved med.\n- Jeg har et møde med en del af tillidsrepræsentanterne her til morgen (onsdag, red.), og det bliver noget med at drøfte, hvilke meldinger vi skal have fortalt vores kolleger ude i huset. For mig er det vigtigste lige nu, at de datoer, som er i spil, ikke er endegyldige. Vi skal hele tiden være klar til at se, at på femtedagen sker det. Og det bliver en vigtig fortælling, vi skal have ud i huset.\n- Og som jeg har sagt før, så er det vigtigt, at alle holder godt øje med Dansk Sygeplejeråds hjemmeside og pressen, for der kan ske så meget lige nu, og vi kan knapt nok nå at informere ud hvad gang, der sker noget.\n- Men jeg tror og håber, at chancen for en løsning stadigvæk er til stede.\nRikke Hunsdahl, formand for BUPL Fyn. Arkivfoto.\n- Jeg synes, det er sindssygt ærgerligt, at vi ikke fik en aftale i nat. Og det er umuligt at vide noget konkret lige nu, men det forlyder jo, at det er små ting, som skiller folk ad. Men så små kan de ikke være, for så havde de jo landet en aftale i nat. Så det er i hvert fald betydningsfulde afstande, og det virker til, at det er de punkter, hvor man bare ikke vil give sig, som er tilbage.\n- Jeg er måske nok fortrøstningsfuld, men jeg tror heller ikke, at hun udsætter det 14 dage. Jeg hørte lige Anders Bondo sige, at hun (forligsmand Mette Christensen. red.) har udskudt det i to dage. Jeg tror, hun har udskudt det til fredag eller lørdag. Og så er der sammenbrud eller forlig. For jeg tror ikke, at hun bliver ved med at indkalde til de samme snakke i to uger.\n- Der er jo ingen af de krav, vi har, som er specielt ambitiøse. Det er jo for at sikre, at vi får en anstændig løn de næste tre år, og at vi ikke går ned i løn. Og vi vil sikre os de rettigheder, som det er tydeligt, at nogen prøver at fravriste os, selvom de har været forhandlet tidligere.\n- Men jeg er nok fortrøstningsfuld, for jeg tror, at det er gået op for folk, hvor alvorligt det faktisk er. Og at den lockout blev så omfattende var måske en smule overilet, men det kan måske være med til, at man får lavet en aftale. Men det har ikke været kønt, må jeg sige.\n- Senere i dag (onsdag, red.) holder vi møde i KOS, Kommunale Organisationers Samarbejde, hvor jeg også er formand. Og vi skal snakke om, hvad vi som samlet flok kan gøre for at støtte op om forhandlingerne. Eller skal vi lave en happening igen, skal vi vente og se, eller skal vi sende noget ud. Det skal vi drøfte i dag.\nAnne-Mette Kæseler Jensen, formand for Odense Lærerforening. Arkivfoto.\n- Det er jo altid svært at sidde her på lang afstand og mene en masse, men jeg har tillid til, at de derovre i fællesskab vurderer, hvad der er bedst.\n- Men hvis der er en chance mere for at få en forhandlet aftale, så synes jeg bestemt, at man skal gribe den, for det er jo det, vi allesammen i virkeligheden ønsker os. Men omvendt har det jo efterhånden også kørt så længe, og man håber på, at nu må der gerne komme en aftale. For det påvirker jo alle at skulle blive ved med at gå i denne her usikkerhed.\n- Men jeg er nok sådan en, der altid tror på, at vi klarer det, og at vi får en aftale. Men det er jo ikke noget, jeg ved noget om. Jeg har tillid til forligsmanden, at hvis hun vurderer, at de skal have en chance mere, og det kan betyde, at der kan komme en forhandlet aftale, så synes jeg bestemt, at det er at gå efter.\n- Men jeg håber også, at der snart kommer en løsning. For der er ingen tvivl om, at vi går med en knude i maven. Og lige netop vores medlemmer, som har været igennem det at blive lockoutet før. Der er mange følelser forbundet med det, og der skal ikke meget til hos mange af dem, selvom de har lagt låg på, før de får blanke øjne eller reagerer på anden måde. Så vi håber på, at der kommer en aftale snart.\nFOA-formand: Lærere og løn er det store problem\nFAKTA: Her er scenarierne for Forligsinstitutionen


Dagbog fra katastrofens kølvandsbølger\nDen 14. marts går orkanen Idai i land i Mozambique. Stormen fortsætter sin hærgen hele vejen til Zimbabwe, og det står hurtigt klart, at den største vejrkatastrofe nogensinde har ramt den sydlige halvkugle. Mens dødstallene stiger, rejser Bjørn Bang Jakobsen, journalist i Folkekirkens Nødhjælp, i orkanens fodspor.\nTekst og foto Bjørn Bang Jakobsen\n”Er du kommet til Zimbabwe for at skrive om tørken,” spørger taxachaufføren, som hedder Oliver. ”Jeg er faktisk kommet for at skrive om orkanen og oversvømmelserne,” svarer jeg. Taxachaufføren nikker langsomt.\n”Vi har fire kriser i Zimbabwe lige nu. Vi står midt i en økonomisk krise med hyperinflation. På grund af inflationen er der ingen udenlandsk valuta i Zimbabwe, og vi kan ikke købe benzin på det internationale marked”, siger Oliver og laver en kunstpause.\n”Er du udannet inden for økonomi?” indskyder jeg, men han overhører mit spørgsmål og fortsætter:\n”Folk er desperate efter benzin, selvom vi har verdens dyreste benzinpriser (en liter koster 20-25 kr.). Store dele af landet er ramt af den længste tørke i 40 år, og nu har vi så orkanen Idai”, siger chaufføren med tragikomisk latter og slår ud med armene. Han peger på en kilometerlang kø til en tankstation.\n20 minutter senere, kl. 03.00, lægger jeg mig på hotelsengen og sætter uret til 06.30. kl. Da jeg vågner med et sæt tre timer senere, ligger der en WhatsApp besked fra Mads Lindegaard på min telefon: ”Vi har bilproblemer. Kom over på kontoret, når du er vågen”.\nMads Lindegaard er landechef for Folkekirkens Nødhjælp i Zimbabwe. Han har ry for være at omstillingsparat og hurtigt reagerende. Han er den type, der vil nå først frem, når mennesker er i nød. Derfor nager det ham grusomt, at der stadig er store befolkningsgrupper fanget i afskårne områder bag sammenstyrtede broer. Hjælpen kan ikke komme frem uden helikoptere, som slet ikke kan have vand og fødevarer nok med til de hundredtusindvis, der har brug for akut hjælp.\nDet er afgørende at finde en vej ind i de isolerede områder i Mozambique. Sammen skal vi derfor prøve at nå frem til de nødstedte ved at køre en alternativ bjergrute på veje af tvivlsom kvalitet gennem grænsepasset mellem Zimbabwe og Mozambique.\nGræs og hø i elmasterne vidner om, at vandet stod mindst 10 meter over jorden, da orkanen Idai skabte oversvømmelser i store dele af det sydøstlige Afrika.\nVi venter i Zimbabwe\nMads Lindegaard står og studerer er stort kort over Mozambique, da jeg træder ind på kontoret. Han fører de store krøller om bag ørene og sender mig et intenst blik, imens han suger på sin e-cigaret.\n”Den bro er ødelagt, den bro er ødelagt, og vi ved ikke, om den bro stadig er der”, siger han på engelsk til sig selv eller til mig, det kan jeg ikke rigtigt lure. Han vender sig mod mig. ”Vi har problemer med bilerne”, siger han så og fortsætter: ”En sidder fast i mudderet i det sydlige Zimbabwe, og en anden er røget på værksted. Det er det værst tænkelige tidspunkt at have bilproblemer på.”\nVi venter i 50 timer, inden bilen kører ud af værkstedet. Torsdag aften kører vi endelig på de øde veje i udkanten af Harare. Vi passerer kilometerlange benzinkøer, selvom det er midt om natten. Alle de ulykker, der rammer det her land, konstaterer jeg for mig selv, mens jeg tænker på de grufulde beretninger, der hele tiden tikker ind. Hele tiden hører jeg navnet Dombe, som er et afskåret landbrugsområde i det vestligste Mozambique på grænsen til Zimbabwe.\nEn kvinde har delt en lydfil på WhatsApp, hvor hun desperat beskriver, hvordan hele området står under vand. 70.000 mennesker er fanget mellem bjergene og floderne, fordi alle broer er skyllet væk. Hun taler om hundredvis af døde kroppe, og krokodiller, der svømmer rundt i de oversvømmede landsbyer.\nHan forsvandt den nat\nDet er daggry torsdag morgen, og vi er ved grænseovergangen mellem Zimbabwe og Mozambique. Forslåede eukalyptustræer med trækroner, der bøjer mod jorden som var de fanget i et permanent vindstød, vidner om, at vi nærmer os de orkanramte områder. Inden længe er vejsiderne fyldt med forhutlede mennesker, der med poser på ryggen trasker afsted, som om de bare skal væk.\nVi kører mod nødlejrene uden for byen Chimoio for at finde ud af, hvilke landsbyer de fordrevne kommer fra, og hvordan forholdene er inde i områderne bag de ødelagte veje og broer.\n"Vi skal stille de samme spørgsmål igen og igen for at verificere forholdene længere inden i katastrofeområdet,” understreger Mads Lindegaard, inden han stopper bilen.\nVi går rundt i lejren og snakker med børn og voksne. Hvorfor flygtede i hertil? Hvilke veje er åbne? Hvilke broer er skyllet væk? Har du mistet familiemedlemmer? Hvad mange mennesker bor der i din landsby? Hvad har I brug for, hvis I skal vende tilbage? Jeg stiller de samme spørgsmål til mere end 20 børn og voksne. Svarene ligner hinanden.\nSøstrene Dinare og Julia på 12 og 9 år bor i et telt sammen med andre uledsagede børn.\n”Vi har ikke set vores mor, siden vandet kom, men vi beder til Gud om, at hun snart finder os”, siger lillesøster Julia og lægger en hånd på sin storesøsters skulder.\nMelani på 8 år og hendes familie mistede hele deres hjem, da en flodbølge kom ned fra bjergene i Dombe-området.\n”Hundredvis af hjem forsvandt”, fortæller Melani og tilføjer med tårer i øjnene: ”Vi leder stadig efter min lillebror, han forsvandt den nat”.\nJaime på 2 år og hans forældre, Edmo og Amelia, er lige ankommet til nødlejren med en helikopter.\n"Vi var strandet i næsten to uger mellem bjergene uden mad. Da orkanen kom, rev den hele bjergsider fra hinanden. Stenblokke så store som lastbiler rullede ned fra bjergene og lukkede slugten ud af dalen. Hvis ikke vi var kommet med helikopteren, tror jeg ikke, Jaime havde overlevet”, siger Amelia, og peger på den lille dreng med den udspilede mave.\nIgen og igen hører jeg navnet Dombe, når jeg spørger, hvor oversvømmelserne er værst. ”Dombe er slemt,” siger de alle steder.\nBygger med ødelagte mursten\nVi forlader nødlejren og går gennem et af de fattige kvarterer i udkanten af byen. Alt er smadret. Flere steder ligger bare en bunke mursten, hvor der tidligere var huse. Snavsede børn flakker rundt, mens forældrene desperate forsøger at rejse deres huse igen med de ødelagte mursten.\nVi går forbi et lille hus, hvor ydervæggene er skyllet væk. En kvinde med kraftigt hår og høje kindben sidder med sine tre børn i en sofa inde i skelettet af det, der har været deres stue. Da orkanen alligevel har brudt intimsfæren, tillader jeg mig at spørge kvinden, om hun vil genopbygge sit hus? ”Hun ryster på hovedet.\n”Hvis jeg skal genopbygge huset, har jeg ikke råd til mad til børnene,” siger hun.\n©Bjørn Bang Jakobsen\nPrivatlivet forsvandt den nat, orkanen ødelagde Amelias hus. Hvis hun skal genopbygge huset, har hun ikke råd til mad til børnene.\nKvindens dilemma er dilemmaet for tusindvis af familier. Derfor er Mads Lindegaard allerede i gang med at ringe rundt til de lokale byggemarkeder for at planlægge, hvordan Folkekirkens Nødhjælp kan støtte de enkelte familier økonomisk, når de vil genopbygge deres huse.\nDet er ved at blive mørkt, og vi beslutter os for at finde et sted at sove i Chimoio, inden vi kører mod Dombe. I morgen skal vi prøve at krydse floden over til de 70.000 mennesker, som alle taler om. Det er næsten ikke til at begribe, at så mange mennesker stadig ikke har fået hjælp.\nBroen er åben igen\nKlokken er 5.30. Mads Lindegaard ringer. ”Broen er åben, vi kører om en halv time,” siger han og lægger på igen. Jeg hopper i tøjet og drikker en kop Nescafé, mens jeg barberer mig.\nAllerede efter en time passerer vi en skrøbelig betonbro. Vi får at vide af de mænd, der stadig arbejder på broen, at den åbnede igen i går. Så er vi endelig i Dombe, og det står hurtigt klart, at vi er i katastrofens epicenter. Hø og græs hænger og dingler i toppen af de sønderrevne elmaster.\n”Det er et tegn på, at vandet har stået mindst ti meter over jorden”, konstaterer Mads Lindegaard.\nLandskabet er raseret. Folk går hvileløse rundt i markerne og leder efter dem, der forsvandt den nat, hvor Idai gik i land i Mozambique. Overalt er der teltlejre, fordi landsbyerne tættest ved floden er skyllet væk.\nHvis det står til Mads Lindegaard, skal folk ikke flytte tilbage til floderne. ”Klimaforandringer gør, at vejret bliver mere og mere ekstremt i det sydlige Afrika. Hvis folk flytter tilbage til floden, bliver deres huse bare oversvømmet af den næste orkan. Derfor skal vi gøre det attraktivt er bygge husene op i de sikrede områder, hvor teltlejrene står nu”, siger Mads Lindegaard og tilføjer:\n”Allerede i næste uge vil Folkekirkens Nødhjælp gå i gang med at bore brønde, så folk får rent vand i de nye lejre”.\nKør mod broen!\nVi stopper ved en muddersø, hvor en kvinde går hvileløst rundt. Jeg kravler ned til hende. Hun fortæller, at hun hedder Eva. ”Jeg leder efter min mand. Han forsvandt den nat,” siger hun med rystende stemme, uden at jeg når at spørge hende om noget.\n”Hvordan forsvandt han,” spørger jeg så.\n”Det var midt om natten. Da vandet havde steget en time, fossede det ind ad vinduerne. Min mand og jeg lå og sejlede rundt i hver vores tømmerflåde af banantræer, mens huset stod under vand. Mine døtre var hos mig, og min søn var hos min mand. Det var mørkt – det var ingen strøm i hele området. Vi prøvede at redde så mange, vi kunne. Der lå døde kroppe overalt i vandet, og vi hørte skrig fra dem, der blev taget af krokodillerne. Pludselig lå min søn i vandet, og min mand var væk”.\nJeg bliver mundlam, og hun bryder tavsheden.\n”Kør ned til broen, der er brug for jeres hjælp”, siger Eva så og peger mod syd: ”Kør den vej!”.\nVi ved ikke, hvad hun mener, men vi hopper ind i bilen og gør, som hun siger. Evas grufulde beretning giver ekko i hele min krop, efter vi har sagt farvel til hende.\n©Bjørn Bank Jakobsen\nEva leder stadig efter sin mad , som forsvandt den nat, orkanen ramte Mozambique\nHvis vi skal tro Eva, er der er bro mere længere mod syd. Vi kan ikke så nogen bro på kortet, men på satellitbillederne er der noget, det kunne ligne en bro.\nVi kører længere ind i de orkanramte områder, og da vi passerer to kvinder med hver deres kurv på hovedet, får et glimt af de tomme traumatiserede øjne, som jeg har mødt hundredvis af her i Mozambique. Majskolberne i kurvene har de samlet i de druknede majsmarker. Afgrøderne kunne ikke ånde, da landbrugsområder på størrelse Fyn blev omdannet til indlandshave. Høsten har allerede slået fejl, og de rustbrune livløse marker lige så langt øjet rækker, vidner om en sultkatastrofe forude.\n”Bridge?” råber jeg ud ad vinduet. Kvinderne peger os i samme retning.\nNu kan jeg skimte en bro, men i takt med at broen nærmer sig i horisonten, står det klart, at noget er galt. Vi stopper foran broen, stiger ud og går hen til kanten. Jeg kigger ned i afgrunden og ser, hvordan den massive betonbro er revet fra hinanden. Halvdelen af broen er skyllet væk. På den anden side af floden er den tilbageværende del af broen fyldt med mennesker, som råber heeelp!\nBroen over Lucite-floden blev revet midt over, da orkanen Idai stormede gennem Mozambique.\nVi troede, vi var i mål, da vi krydsede broen til Dombe. Vand, mad, telte og medicin er allerede på vej ind i Dombe. Vi troede, der var den sidste afskårne lomme, men nu står vores bil stille foran en sammenstyrtet bro. ”Der er en kvart million mennesker fanget på den anden side”, siger en muskuløs mand med stort skæg.\nStemningen er mere end kaotisk. ”Heeeelp”, råber de fra den anden side. Desperate mænd er begyndt at krydse floden i hjemmelavede kanoer, og vi kan se krokodillerne glide rundt omkring de interimistiske både. Synet giver mig kvalme.\n”Hvad nu?” spørger jeg Mads Lindegaard.\nHan svarer ikke på mit spørgsmål. ”Hvad gør vi nu,” spørger jeg igen. Mads Lindegaard kigger over på den anden side af den sammenstyrtede bro. Hver eneste gang vi sender blik derover, vækker vi håbet igen. ”Heeeeelp”, råber de.\n”Vi finder en vej over, og hvis ikke der er en vej, bygger vi en bro”, siger Mads Lindegaard og går tilbage mod bilen.\nTo dage senere har Folkekirkens Nødhjælp afsøgt alle de mulige broforbindelser. Alle broer er skyllet væk.\nDerfor igangsætter Mads Lindegaard etableringen af en nødbro, så de 211.000 mennesker igen bliver forbundet med resten af Mozambique.


DMUsport - dmusport.dk - Speedway: Godt g�et af Fjelsted Speedway Club�\nSpeedway: Godt g�et af Fjelsted Speedway Club�\t16/05-2012\tEndelig blev den afviklet� �DM semifinalen, som ikke ville k�res�. �rets anden DM semifinale har v�ret l�nge undervejs. Ikke mindre end tre gange er �rets anden DM semifinale blevet regnet af. Men i g�r lykkedes det endelig at f� den afviklet.\nVejrguderne havde indtil i g�r aftes ikke v�ret med de forskellige arrang�rer af �rets 2. DM semifinale. B�de Esbjerg og Outrup havde tidligere v�ret inde over � men vejrguderne ville det anderledes. Der er undervejs spildt mange timer, �konomi og kilometer i bestr�belserne p� at f� semifinalen afviklet. Da SK i g�r formiddag endnu engang kiggede p� forskellige vejrkort, kunne man konstatere, at vejret heller ikke denne gang ville arte sig i Outrup. Der blev derfor taget kontakt til flere klubber for at unders�ge om det kunne lade sig g�re at gennemf�re semifinalen der. Fjelsted fik hurtigt unders�gt og meldt tilbage � der var gr�nt lys � lige fra polititilladelse til officials, hvor flere fra Vojens Speedway Klub assisterede. Jeg synes ovenn�vnte er et eksempel vi skal tage ved l�re af i fremtiden. Hvor der er vilje er der vej. Jeg er helt med p�, at mange klubber er p�lagt milj�restriktioner og s�dan er det. Men i de tilf�lde, hvor vi kan se i krystalkuglen, at der er risiko for en aflysning, ja � s� skal vi v�re hurtigere ude og f� flyttet i en fart. S� m�ske vil vi i fremtiden se mere samarbejde p� tv�rs af klubberne? Holstebro meldte ogs� positivt tilbage, men der var beslutningen om at k�re i Fjelsted allerede truffet.Semifinalen blev afviklet perfekt og der var masser af god speedway. Dagens uheldige k�rer m� siges at v�re Claus Vissing � han m�tte udg� med to gange maskinskade � lavede dog 8 point i de sidste tre heat, men det rakte ikke til en plads i aftenens DM finale i Holsted./Anders Secher\tQUICK-LINKS


Polske håndværkere søges – Færdigsyede gardiner bilka\nJune 29, 2018 June 29, 2018 Noah\nVi udfører alle former for murerarbejde, malerarbejde, facade, bad , køkken, flising, pudsning samt klinker på gulve. Arbejdet udføres af professionelle malere, gipsarbejdere, murere, fliselæggere, nedrivnings, vvs, el- arbejde. Arbejde og undervisning tilbydes og søges på DBA.\nTømrer Murer Malerarbejde udføres af dansk håndværker med lang erfaring. Vi har nu lavet beslutningen om at tage en eller to polske håndværker ind.\nHvor søger man og hvad skal man passe på? Vi vil gerne bruge danske håndværker, men bliver tit og ofte banket på prisen, så det. Et dansk byggefirma mangler facadepudsende hænder, men hovedet, der hører til, skal helst kunne både dansk og polsk.\nHåndværker søges : Du skal tale polsk ! Jobbet er opslået på Jobnet. Nu er det ikke længere nok at have skruet hænderne ordentligt på, hvis man . Din kerneopgave vil være at udføre isoleringsopgaver med Papiruld og have kontakt til kunder.\nEn håndværker til en hund i timen. Dette skal søges i Udlændingestyrelsen og beror på en konkret vurdering i hvert enkelt tilfælde. Leder du efter en brolægger, tømrer eller måske en pedel? Se annoncer der tilbyder og efterspørger beskæftigelse. Find diverse handymænd på GulogGratis.\nPolen, Litauen, Letland og Rumænien f. Ville du benytte dig af Polske håndværkere ? Eller vil du hellere betale det dobbelt for en sort Dansk håndværker ? WORKPROs dygtige polske murere, tømrere og malere opererer over hele landet. Derfor står vi også til rådighed i både København, Århus og Odense, hvor vi tit mærker en efterspørgsel på vores service. Tøv ikke med at kontakte os, hvis du ønsker at høre mere om WORKPROs polske håndværkere. Det kan være alt fra dygtige, veluddannede smede, tømrere eller murere – eller andre kvalificerede håndværkere – til de arbejdsomme hænder, der er brug for i de danske gartnerier i . Danske og polske vikarer til alle brancher – Polske håndværkere , rengøringsassistente, opvaskere, produktionsmedarbejdere.\nHaves: Mange byggeopgaver. Søges : Polske arbejdere.\nDer er nemlig ikke flere lokale håndværkersvende at ansætte, skriver Holbæk Amts Venstreblad. På torsdag holder Odsherred Erhvervsråd og Dansk Byggeri Vestsjælland et arrangement med temaet Polsk arbejdskraft. På mødet vil Dansk Byggeri . Den gør det besværligt for virksomhederne at ansætte folk fra de nye medlemslande, og samtidig tror jeg, at mange virksomheder har været lidt bange for at ansætte østeuropæere på grund af skræmmekampagner og frygten for at blive hængt ud i medierne for at have underbetalt polsk arbejdskraft, siger . Ny undersøgelse viser, at polske arbejdere på private byggepladser tjener kroner i timen. Det tyder på sort arbejde, lyder det fra branchen.\nPolske håndværkere , der er udstationeret i Danmark og arbejder i byggebranchen, får en betydelig lavere løn og har dårligere arbejdsvilkår end deres danske . For selv om du kan pudse facader snorlige, er det ikke nødvendigvis nok til at få et job. Selv om jobbet er i Københavns Kommune. Markedet for danske bygningshåndværkere er ved at være støvsuget og derfor søges udenlandsk arbejdskraft. Byggefirmaet eurodan-huse har gode erfaringer med tyske håndværkere. Byggeriet sætter rekor og der er ikke nok danske håndværkere til at udføre arbejdet.\nBrancheforeningen Dansk Byggeri forventer, at det . Er der nogen der ved hvordan man får kontakt til polske håndværkere – helst med en dansk entrepernør ? Men mens vi ikke vil acceptere en polsk håndværker til under mindstelønnen, ser vi gennem fingre med den filippinske hushjælp. Giv au pairen en ordentlig løn og gør det fradragsberettiget at have hjælp i hjemmet. På den måde kommer man også sort arbejde til livs. Hvis der skal vrides mere arbejde ud af .


Social iværksætteruddannelse - Socialjuridisk Institut\nGår du med tanken om at blive social iværksætter. Måske bruge din faglige viden eller interesse inden for social- eller beskæftigelsesområdet til at gøre en forskel for andre og samtidig blive din egen chef? Eller måske blive intern iværksætter i den offentlige eller private virksomhed, hvor du allerede er ansat? Hvis ja, så har du nu muligheden for at deltage i vores forløb, hvor vi støtter dig med viden og udvikling fra idé til forretning.\nDu får med vores uddannelse en bred viden om, hvordan du kan folde dig ud som social iværksætter og hvilke konstruktioner du kan sælge dine idéer ind i.\nDet er ikke afgørende, hvilken uddannelse du har. Det afgørende er, at dine ideer og engagement skal kunne gøre en forskel for andre i fremtiden. Så…. måske du er sygeplejerske, socialrådgiver, pædagog, coach, mentor, konsulent eller noget helt andet.\nUddannelsen er bygget op i 6 moduler. Alle moduler med et højt fagligt indhold, der sætter dig i stand til at omsætte viden til praksisnær forretning. Du skal i alt afsætte 6 undervisningsdage og derudover den tid du vil bruge på at udvikle din nye forretning.\nModulernes opbygning og indhold:\nHvad er en social iværksætter. Eksempler på god social iværksætteri.\nHvordan bliver man social iværksætter. Hvilke juridiske rammer kan og skal du tænke ind.\nHvorfor er der brug for social iværksætteri og nye innovative tilgange til social- og beskæftigelsesområdet.\nDet juridiske grundlag for iværksætteri.\nSelskabsformer og hvordan du vælger.\nSocialøkonomiske virksomheder som en juridisk mulighed.\nDet økonomiske aspekt.\nHvad koster det at blive social iværksætter og hvordan økonomiserer du.\nMuligheder for fundraising og investorsamarbejde. Også til intern brug i en offentlig eller privat virksomhed.\nDig som forretning.\nHvordan investerer du dig selv ind i din idé eller forretning -Og hvad kræver det.\nDit brand og netværk.\nDet digitale univers.\nHvordan får du dine idéer, viden eller muligheder transformeret til online produkter.\nHvilke konkrete online platforme findes der og hvordan bruger du dem.\nWorkshop – Fra idé til virkelighed.\nHvilken idé skal blive din sociale iværksætter drøm.\nHvordan kommer du konkret videre herfra. Målsætninger og planer.\nUddannelsen afholdes i Odense centrum i nye iværksætterlokaler.\nDu vil igennem forløbet møde forskellige undervisere med speciale i jura, social iværksætteri, fundraising og etablering af fond, online produkter og personlig- samt faglig branding.\nPris for uddannelsen med certificering 10.000 kr. + moms. (12.500 kr. inkl. moms) Prisen inkluderer materiale og forplejning.\nTilmeldinger er bindende og der betales forud for opstart. Tilmeld dig på Kontakt@louisescheldefrederiksen.dk\nHvem kan deltage: Alle der har en drøm om at blive social iværksætter som selvstændig eller virksomhedens interne sociale iværksætter – uanset uddannelsesbaggrund. Der afholdes ikke eksamen, men du modtager et certificeringsbevis, såfremt du deltager i alle moduler.\nKalender for det næste hold med opstart efterår 2020:\nModul 1: Onsdag den 18. november 2020 fra kl. 16-21.\nModul 2: Onsdag den 16. december 2020 fra kl. 16-21.\nModul 3: Onsdag den 13. januar 2021 fra kl. 16-21.\nModul 4: Onsdag den 27. januar 2021 fra kl. 16-21.\nModul 5: Onsdag den 10. februar 2021 fra kl. 16-21.\nModul 6: Onsdag den 24. februar 2021 fra kl. 16-21.


Julekalender tilbyder børnefamilier billigt børnetøj | Dit Ringsted\nJulekalender tilbyder børnefamilier billigt børnetøj\nDet er ikke kun Black Friday, hvor du kan hente gode rabatter og besparelser. Det kan du helt frem til jul på Kids-world.dk.\nDen store børnetøjswebshop åbner den 1. december første låge i deres store julekalender, der er proppet med rabatter og gode tilbud på en lang række populære børnetøjsmærker.\nHver dag åbnes der en låge i julekalenderen, hvor der gemmer sig en rabat på 25 procent på et udvalgt mærke som for eksempel Name It.\nI år indeholder julekalenderen fra Kids-world tilbud på over 100 brands. Julekalenderen i år indeholder brands som Peak Performance, Ecco, Hugo Boss og Sketchers.\nDu kan dermed spare 25% på alt fra et nyt sæt termotøj børn fra et af de mest populære børnetøjsmærker til bluser, bukser og sko.\nHver dag vil der være intet mindre end fem stærke børnetøjsbrands, som du kan få 25 procents rabat på i julekalenderen. Hvilke mærker der gemmer sig bag de enkelte låger, kan man kun finde ud af ved at åbne lågerne.\nDet betyder, at du på den pågældende dag, hvor du åbner lågen, kan få 25 procent i rabat. Du finder julekalenderen på Kids-world.dk.\nDu kan også få dagens låger i julekalenderen serveret direkte i din indbakke. Kids-world sender nemlig også dagens låger direkte til modtagerne af deres nyhedsbrev.\nBilligt børnetøj – Julekalender 2021\nJulekalenderen 2021 fra Kids-world indeholder 25% rabat på mærker som Sebra, Viking, Mads Nørgaard og en lang række andre brands, hvor en lang række er designerbrands.\nUdover rabatten har Kids-world.dk også skabt flere andre muligheder for, at du kan få besparelser i forbindelse med dine køb.\nBørnetøjsgiganten tilbyder nemlig også fri hjemmelevering over hele Danmark, uden du behøver købe for et minimumsbeløb, som man ellers tit ser det. Det betyder, at du ikke får en ekstraomkostning på 30-50 kr., blot for at du også kan få dit tøj sendt til dig.\nHvis din jul bliver for økonomisk presset, selvom børnene har brug for nyt tøj, så er der også en ekstra hjælpende hånd at få via en kreditordning.\nKids-world tilbyder en kreditordning, der er kendt som børnepengebetaling. Her kan du vælge en gratis kreditordning, som gør det muligt, at du venter med at betale, til børnepengene kommer.\nFra den 20. december kan du dermed vente med at betale til efter påsken, hvor du kan anvende april måneds børnepenge.\nKøber du før den 20. december, for eksempel et af de mange tilbud via julekalenderen, så kan du vente med at betale, til børnepengene kommer i januar.\nI år indeholder julekalenderen fra Kids-world tilbud på over 100 brands. Julekalenderen i år indeholder brands som Peak Performance, Ecco, Hugo Boss og Sketchers. Foto: Kids-world


Herman Miller Embody - fremtidens kontorstol - haandarbejdsbladet.dk\nHerman Miller Embody – fremtidens kontorstol\nSidder du godt på dit arbejde? De fleste må nok indrømme, at deres kontorstol ikke er helt optimal. Og så kan det være, at du bør overveje en kontorstol fra Herman Miller.\nDe fleste kender den ikoniske Herman Miller Aeron kontorstol. Herman Miller Aeron har vundet mange priser for sit ergonomiske og anatomisk korrekte design, og er ved flere lejligheder blevet kåret til Verdens Bedste Kontorstol. Den legendariske stol befolker kontorer verden over, og er blevet et eksempel til efterfølgelse på grund af sin høje siddekomfort og sin uovertrufne støtte til ryg og lænd. Med sådan en succes i bæltet, er det klart, at Herman Miller er gået meget langt i bestræbelsen på at lave en opfølger. Herman Miller Embody kontorstolen er således blevet til på baggrund af videnskabelige tests og samarbejde mellem ergoterapeuter, fysioterapeuter og andre sundhedsprofessionelle med speciale og ekspertise inden for motorik og ergonomi. Den meget specielt udformede Herman Miller Embody har et helt unikt design, som emulerer rygsøjlens naturlige fleksibilitet og bevægelighed.\nHerman Miller Embody ansporer kroppen til bevægelse, og støtter leddene samtidig med at den stimulerer musklerne til selv at understøtte den gode kropsholdning. Herman Miller Embody er således andet og mere end blot en passiv kontorstol – den er et redskab til at opnå mere – og bedre – bevægelse i en travl hverdag.\nKøb Herman Miller Embody billigt hos Valueshop.dk\nHvis du er i markedet efter en kontorstol, som du kan sidde i 10+ timer om dagen uden at slide unødigt på din krop, kan du med fordel finde din Herman Miller Embody kontorstol hos Valueshop.dk. Hos Valueshop.dk kan du finde brugte Herman Miller Embody kontorstole i refurbished udgaver – det vil sige, at kontorstolen er sat i stand og pudset op efter alle kunstens regler, så den faktisk står som ny. Og så får du den til en brøkdel af nyprisen.\nSe alle de mange billige Herman Miller Embody kontorstole på Valueshop.dk\nStop, stands – har du styr på dine vejskilte?\nStrikkeopskrifter gør det nemt at skabe sit eget modetøj\nRengøring til alle behov\nPræcis flowmåling af dine rør\nGuide til B2B-transport: Bliv klogere på logistik\nVandlækage? Sådan gør du\nBliv klogere på, hvordan off-page SEO kan hjælpe dig og din forretning


Mere sammenhængende brugerrejser på tværs\nBorgere og virksomheder skal opleve en mere brugervenlig og koordineret service fra de offentlige myndigheder i situationer, hvor ærindet går på tværs af digitale løsninger og myndigheder.\nMed udgangspunkt i seks specifikke situationer undersøger og forbedrer vi seks brugerrejser.\nFokus er borgeres og virksomheders udefra-og-ind-blik og deres møde med det offentlige på tværs af selvbetjeningsløsninger og myndigheder.\nMed en service designtilgang finder vi brugerbehov, brugerønsker og såkaldte brugerpains, og vi giver bud på, hvor og hvordan brugerrejsen bliver bedre. Derefter prioriterer vi i de identificerede forbedringsforslag og foretager eventuelt videre analyse med henblik på at implementere eller forkaste dem. Vi inddrager og samarbejder med fagpersoner fra de relevante myndigheder.\nInitiativet 1.1 "Mere sammenhængende brugerrejser" er en del af den fællesoffentlige digitaliseringsstrategi og refererer til styregruppen for digital kommunikation.\nMed afsæt i en kortlægning af borgernes udfordringer og behov i forbindelse med en flytning, er der udarbejdet en guide. Flytteguiden har til formål at imødekomme borgernes behov for et overblik over de gøremål, der er knyttet til en flytning. Guiden er udviklet på baggrund løbende brugerfeedback og i samarbejde med de relevante myndigheder, der er i berøring med flyttebrugerrejsen.\nMed udgangspunkt i flytning som livssituation arbejdes der også videre med arkitektur for guiden. Arbejdet foregår i første halvår af 2019 og munder ud i en analyse af muligheder og konsekvenser ved at bygge en fællesoffentlig guidekomponent.\nFørste version af flytteguiden kan ses på borger.dk\nInput fra brugere og myndigheder indarbejdes løbende i guiden.\nKonceptualisering af en flytteguide\nPå baggrund af en analyse af borgernes brugerrejse i forbindelse med skilsmisse og familiebrud er det undersøgt, hvordan en digital guide vil kunne imødekomme borgernes behov for at få et samlet overblik over deres situation og de forhold, de skal tage stilling til, når de skal skilles. Her er taget udgangspunkt i flytteguidekonceptet – se brugerrejsen flytning.\nFørste version af en guiden "Når I går fra hinanden" kan ses på borger.dk\nBedre brugeroplevelse ved en sammenhængende brugerrejse for skilsmisse (as-is-fasen)\nGuide til skilsmisse og familiebrud\nBliv digital borger - LAAK\nRapportens langsigtede forbedringsforslag til brugerrejsen er bragt videre i arbejdet med at udvikle de næste generationer af Digital Post og NemID (MitID).\nRapportens kortsigtede forbedringsforslag består i kommunikationsindsatser og optimerede kommunikationsprodukter, og der arbejdes derfor p.t. på at forbedre kommunikationen i brugerrejsen til både de 15-årige og deres forældre.\nBliv digital borger – bedre brugeroplevelse ved en sammenhængende brugerrejse\nStart og luk virksomhed\nDer er i marts 2019 igangsat et arbejde med at udvikle en guidemotor, der skal hjælpe brugeren med at få et overblik over brugerrejserne for start og luk virksomhed og hjælpe brugeren frem og tilbage mellem forskellige selvbetjeningsløsninger. Guidemotoren skal samtidig generere en huskeliste, så brugeren får et samlet overblik over kommende handlinger og frister.\nFra 1. april 2019 foregår arbejdet med sammenhængende brugerrejser på virksomhedsområdet i regi af regeringens udspil ”Mindre bureaukrati – mere vækst”, under initiativet ”mere sammenhængende virksomhedsrejser”. Erhvervsstyrelsen er ansvarlig for arbejdet, og udviklingen af nye virksomhedsrejser vil ske i tæt samarbejde med relevante myndigheder.\nAs-is-brugerrejse, start virksomhed\nAs-is-brugerrejse, luk virksomhed\nTo-be-brugerrejse, start og luk virksomhed\nPå baggrund af to be-analysen er der igangsat et arbejde med at ensrette forståelse og fortolkning af centrale begreber, bl.a. "etablering" og "udenlandsk virksomhed" for at forbedre den digitale brugerrejse for udenlandske virksomheder.\nI forlængelse af dette arbejde har Kammeradvokaten udarbejdet en rapport vedr. fortolkning og ensretning af begreber (januar 2019). Den juridiske arbejdsgruppe med deltagere fra Skattestyrelsen, Beskæftigelsesministeriet, Arbejdstilsynet og Erhvervsstyrelsen er i gang med at drøfte implementering af rapportens handlingspunkter.\nKammeradvokaten - notat om fortolkning og harmonisering af begreber\nBilag 1 - lovgivninger, hvor der lægges vægt på, om der er en reel tilknytning\nBilag 2 - lovgivninger, hvor der lægges vægt på formelle forhold\nBilag 3 - mulighed for harmonisering af begreberne i lovgivningen\nBilag 4 - retsgrundlag\nAs-is-brugerrejse, service for udenlandske virksomheder\nTo-be-brugerrejse, service for udenlandske virksomheder\nBorgere og virksomheder skal guides bedre igennem forløb for nemt og enkelt at kunne betjene sig selv og samtidig opleve en større sammenhæng og bedre service.\nLæs mere om initiativ 1.1 ”Mere sammenhængende digitale brugerrejser”


200.000 kr. uddelt: Se vinderne af Lokalsikringsprisen her | Limfjord Update\nSmileyordning skal forenkles - 5 timer siden\nTorsdag den 30. november var en glad dag for fem af de i alt otte projekter som har fået fået støtte fra Thisted Forsikring gennem Lokalsikringsprisen. De fik nemlig besøg af Thisted Forsikrings marketingansvarlige Rasmus Ustrup som ville aflevere en tidlig julegave til dem. Denne gang er der blevet uddelt små 200.000 kroner.\n– Lokalsikringsprisen er Thisted Forsikrings måde at give tilbage til lokalsamfundet på. Vi er ubestridt det foretrukne valg når det kommer til forsikringer i Thy, på Mors og godt på vej i Salling. Ved at støtte lokale projekter ønsker vi at vise vores kunder i området at deres penge bliver og arbejder i lokalområdet og er med til at sikre en fortsat god lokal udvikling. Vi sender ikke pengene til udenlandske aktionærer, fortæller adm. direktør Dennis René Petersen.\nFlere tusinde ansøgninger\nThisted Forsikring har i en årrække modtaget flere tusinde ansøgninger om støtte fra Lokalsikringsprisen som er et årlig tilbagevende event, hvor projekter i lokalområdet kan søge om midler fra Thisted Forsikring om økonomisk støtte til et projekt som står deres hjerte nær. Fælles for projekterne er at de er med til at gøre det mere attraktivt at bo i ”Danmarks Rygrad”. Det er navnet som det lokale forsikringsselskab har givet til Nord-, Midt- og Vestjylland i selskabets nye kampagne, som man håber kan være med til at ændre opfattelsen af ”Udkantsdanmark” og være med til at tage den lokale stolthed tilbage.\n– Jeg må indrømme at på en dag som i dag er det svært at lade være med at have det brede smil på, når vi er ude og kan skabe så stor en glæde blandt de ildsjæle og foreninger. Vi tror på at vi kan være med til at gøre en forskel, og det er vi stolte af, fortæller Rasmus Ustrup.\nLOKALFAVORITTER – i alt 100.000 kr.\nDe tre Lokalfavoritter er en afstemning som alle kan deltage i. Her udvælges en række projekter. Og derefter overlades afstemningen til alle der har lyst til at afgive en stemme, og dermed være med til at bestemme hvem der skal modtage penge. Denne gang fik disse tre projekter flest stemmer:\nTødsø Borgerforening – Lokalfavorit 2. Plads – 30.000 kr.*\nTødsø er en hyggelig landsby lige udenfor Nykøbing. Borgerne i Tødsø ønsker at skabe et samlingspunkt midt i byen for som de siger i deres ansøgning ” Små byer bliver ofte overset. Vi kan jo ikke anlægge en multipark til flere millioner som vi ser i Nykøbing – derfor skal vi selv kæmpe for at få tingene til at ske,” skriver landsbyen i ansøgningen. Det må vi sige er lykkedes med Tødsøs flotte 2. plads i Lokalfavoritafstemningen.\nOg så er der Lokalsikringsprisen. Man kan sige, at det er ”resten” af de støttekroner vi deler ud. Lokalsikringsprisen går til projekter som Thisted Forsikring vælger ud.\nVorupør i Udvikling – 20.000 kr.\nTags Danmarks Rygrad, Dennis Rene Petersen, Frivillig-Thy, Lokalsikringsprisen, Rasmus Ustrup, Sallingsund FC, Sorggruppen Dueholm, Thy Hike, Thyholm Håndboldforening, Tødsø Borgerforening, Vinterbaderne i Thisted, Vorupør i Udvikling\nThisted Forsikring klar med hjælpende hånd\nRudeknuser på spil i Nykøbing - 11 timer siden\nFejlbehæftede pas udstedt i Thy, på Mors og i Struer - 13 timer siden


224, kr- Fly til Billund, Syddanmark | Expedia.dk\nRejseguide til BillundHoteller i BillundBiludlejning i BillundPakkerejser i Billund\nBilligste flyrejser til Billund\nPriserne var tilgængelige i løbet af de seneste syv dage og starter fra 224, kr for en enkeltbillet og 480, kr for en tur-returbillet i den angivne periode. Priser og tilgængelighed kan ændre sig uden varsel. Yderligere vilkår gælder.\n224, kr224, kr\n457, kr457, kr\nman. 28. feb. - ons. 9. mar.\n480, kr480, kr\nsøn. 23. jan.\n751, kr751, kr\n853, kr853, kr\n869, kr869, kr\n1.179, kr1.179, kr\ntor. 3. mar. - søn. 6. mar.\n1.243, kr1.243, kr\n1.257, kr1.257, kr\n1.275, kr1.275, kr\nFly til og fra Billund\nUdover at ligge tæt på familievenlige aktiviteter såsom LEGOLAND®, Lalandia Aquadome Billund og Givskud Zoo har Billund også Danmarks næststørste lufthavn med både indenrigs- og udenrigsruter til nogle af de mest populære destinationer i Europa. Hvad end du planlægger en familieferie i Midtjylland eller en udenlandsrejse sydpå, kan du med garanti finde de rigtige flybilletter til eller fra Billund Lufthavn.\nFly til Billund Lufthavn\nPlanlægger du en forlænget weekend eller en forretningsrejse i Jylland, kan du med fordel undersøge indenrigsruterne til Billund Lufthavn. Billund Lufthavn er Danmarks næststørste lufthavn og har flyrejser til nogle af Europas største storbyer samt regelmæssige flyafgange til og fra København, en rute der er særlig belejlig for forretningsrejsende med et stramt program. Reservér et indenrigsfly til Billund Lufthavn, så du kan være sikker på at nå dit tidlige morgenmøde.\nBillund Lufthavn er serviceret af et stort udvalg af busruter til Billund og byer såsom Aarhus, Vejle, Skanderborg, Esbjerg og Give. Der er med andre ord gode transportforbindelser fra lufthavnen, så du kan nå frem til dit rejsemål i tide. Skal du vidt omkring i Billunds lokalområde eller Midtjylland, kan du også overveje at leje en bil hos et af de adskillige biludlejningsfirmaer i Billund Lufthavn.\nFlyver du til Billund i forbindelse med en forretningsrejse, kan du reservere et hotel i nærheden af lufthavnen. Foretrækker du i stedet et centralt hotel i Billund, kan du både vælge mellem luksushoteller, billige hoteller og børnevenlige hoteller. Hvorfor ikke slå to fluer med ét smæk og reservere en pakkerejse til Billund, der både indeholder fly og hotel?\nBillund Lufthavn har flyafgange til nogle af Europas mest populære storbyer og ferierejsemål. Du kan med fordel tjekke ind online forud for din rejse, så du får et mere afslappet ophold i lufthavnen, der har 4 forskellige spisesteder at vælge mellem. Drik en kop kaffe på Square Café inden sikkerhedskontrollen, eller nyd et måltid på et af de tre andre spisesteder, når du er kommet igennem sikkerhedskontrollen. Lufthavnens Diner har desuden en ”Grab & Fly”-menu, som giver dig mulighed for at tage din mad med på flyet.\nHar du brug for at arbejde, kan du tage plads i King Amlet Lounge, der har Wi-Fi, møderum og computere med adgang til internettet. Skulle du have ekstra god tid, er der også forskellige underholdende aktiviteter at give sig til i lufthavnen. Du kan f.eks. nyde en afslappende massage eller se på lufthavnens adskillige skulpturer og Lego-figurer.\nBillund Lufthavn udbyder både kortids- og langtidsparkering. Du kan altså overveje at tage bilen med dig, så du ikke skal bekymre dig om transport, når du er hjemme igen. Reservér en parkeringsplads forud for din flyrejse, så du er sikret en plads.\nSightseeing i Billund\nBillund har et varieret udvalg af aktiviteter for hele familien - hvad end du er til LEGO®, natur, dyr, eller vandrutsjebaner. Verdens første LEGOLAND® ligger en halv times gang fra Billunds centrum, mens det tropiske vandland Lalandia Aquadome™ ligger en kort køretur fra byen.\nTrænger du til at komme ud i naturen, kan du besøge Museumsgården Karensminde, hvor du kan lære mere om det danske landbrug i 1700- og 1800-tallet. Du kan også gå en tur i Skulpturpark Billund, spille golf på Gyttegård Golfklubs baner eller tage på safari i den imponerende Givskud Zoo, der huser omkring 700 dyr.\nHvad hedder lufthavnen i Billund?Hvad hedder lufthavnen i Billund?\nBillund (BLL-Billund Lufthavn) er den eneste lufthavn i nærheden af Billund.\nHvor langt er der til Billund (BLL-Billund Lufthavn) fra Billund?Hvor langt er der til Billund (BLL-Billund Lufthavn) fra Billund?\nHvis du skal overnatte i hjertet af Billund, vil du være fremme kort efter, at dit fly lander i Billund (BLL-Billund Lufthavn). Terminalen befinder sig nemlig blot 3 km fra midtbyen.\nKan jeg flyve til Billund i øjeblikket?Kan jeg flyve til Billund i øjeblikket?\nFor at få de seneste oplysninger om at flyve til Billund kan du besøge vores COVID-19-rejserådgiver. Her kan du læse om de gældende rejserestriktioner, og hvorvidt der er krav om karantæne, så snart du ankommer.\nHvor kan jeg finde flere oplysninger om at ændre eller afbestille min flyrejse til Billund?Hvor kan jeg finde flere oplysninger om at ændre eller afbestille min flyrejse til Billund?\nFor at få flere oplysninger om hvordan du opdaterer eller afbestiller din flyrejse til Billund, kan du besøge vores kundeservice.\nHvordan finder jeg billige flyrejser til Billund med fleksible ændringspolitikker?Hvordan finder jeg billige flyrejser til Billund med fleksible ændringspolitikker?\nMange flyselskaber tilbyder muligheden for at ændre din flyrejse uden omkostninger. Du skal kun betale prisforskellen mellem den oprindelige flyrejse og den nye flyrejse, du vælger. Når du søger efter flyrejser til Billund, kan du bruge filteret “Ingen ændringsgebyrer”.\nHvilken lufthavn er den bedste at flyve til i Billund?Hvilken lufthavn er den bedste at flyve til i Billund?\nBillund (BLL-Billund Lufthavn) er den eneste store lufthavn i Billund. Før du tager hjemmefra, er det en god idé at undersøge lidt om lufthavnen. Det kan eksempelvis være rart at vide, at terminalen ligger 3 km fra midtbyen.\nHvor mange luftfartsselskaber flyver til Billund?Hvor mange luftfartsselskaber flyver til Billund?\n17 luftfartsselskaber flyver til Billund fra 46 lufthavne på verdensplan.\nHvilke luftfartsselskaber flyver til Billund?Hvilke luftfartsselskaber flyver til Billund?\nDe fleste fly til Billund er med flyselskaberne SAS, British Airways og Norwegian Air Shuttle. Blandt disse er SAS det foretrukne valg, og Frogner er den by, flest rejsende flyver fra.\nHvor mange direkte fly er der til Billund?Hvor mange direkte fly er der til Billund?\nMed 267 direkte fly hver uge vil du ankomme til Billund, før du kan nå at spørge: “Hvonår er vi der?”.\nHvor afgår de mest populære fly til Billund fra?Hvor afgår de mest populære fly til Billund fra?\nMange af flyene til Billund er med afgang fra lufthavne i Vänern, Oslo og Rhindalen.\nHvor lang tid tager det at flyve til Billund Lufthavn?Hvor lang tid tager det at flyve til Billund Lufthavn?\nHvis du skal til Billund fra Rhindalen, kan du forvente en rejsetid på 1 time og 15 minutter. Hvis rejsen afgår fra Altstadt, kan du forvente at være i luften i 2 timer og 15 minutter. Fra Oud-Zuid tager det omkring 1 time og 6 minutter.\nHvordan finder jeg det billigste fly til Billund?Hvordan finder jeg det billigste fly til Billund?\nUndgå at reserve din flyrejse i sidste øjeblik. Det er blot et af de tricks, erfarne rejsende bruger til at finde gode tilbud. Når du reserverer i god tid, har du flere valgmuligheder, og flyene er knap så dyre. Et andet godt trick er at undersøge og sammenligne alle dine muligheder. Hvis din destination har mere end én lufthavn, kan du måske finde en billigere flyrejse til en mindre populær lufthavnsterminal, der givetvis ligger lidt længere væk. Et sidste tip til dig: En anden nem måde, du kan spare lidt penge på, er ved hurtigt at købe dine flybilletter, når du falder over et uimodståeligt tilbud. Hvis du venter, risikerer du at ende med at betale meget mere.\nHvordan kommer jeg bedst gennem flyrejsen til Billund?Hvordan kommer jeg bedst gennem flyrejsen til Billund?\nAlt efter hvor du rejser fra, kan en flyvetur til Billund være en nem sag eller føles helt uendelig. Herunder får du nogle praktiske tips, som kan hjælpe dig med at komme godt fra start på din drømmerejse.Det skal du pakke i håndbagagen:\nSom det allerførste skal du pakke pas, rejsedokumenter, kreditkort og medicin, hvis det er aktuelt. Derefter skal du huske noget underholdning til at fordrive tiden med. En spændende roman og en telefon spækket med dine yndlingsfilm er nogle oplagte bud. Hvis du regner med at få en lur, kan en pude til nakken og et par støjdæmpende hovedtelefoner også være nyttigt. Sidst, men ikke mindst, skal der næsten være plads til lidt toiletsager, så du kan føle dig frisk, når du ankommer.\nSom det allerførste skal du pakke pas, rejsedokumenter, kreditkort og medicin, hvis det er aktuelt. Derefter skal du huske noget underholdning til at fordrive tiden med. En spændende roman og en telefon spækket med dine yndlingsfilm er nogle oplagte bud. Hvis du regner med at få en lur, kan en pude til nakken og et par støjdæmpende hovedtelefoner også være nyttigt. Sidst, men ikke mindst, skal der næsten være plads til lidt toiletsager, så du kan føle dig frisk, når du ankommer. Følgende genstande skal du ikke tage med i håndbagagen:\nDer kan være forskel på, hvilke genstande der ikke må medbringes hos de forskellige flyselskaber, men helt generelt gælder det om at lade være med at medbringe noget, der er skarpt, brændfarligt eller eksplosivt. Det omfatter skruetrækkere, bor, sprøjtemaling og nytårsraketter. Sportsudstyr som hockeystave og genstande, der kan gøre skade på andre passagerer, såsom peberspray og skydevåben, er heller ikke tilladt om bord.\nDer kan være forskel på, hvilke genstande der ikke må medbringes hos de forskellige flyselskaber, men helt generelt gælder det om at lade være med at medbringe noget, der er skarpt, brændfarligt eller eksplosivt. Det omfatter skruetrækkere, bor, sprøjtemaling og nytårsraketter. Sportsudstyr som hockeystave og genstande, der kan gøre skade på andre passagerer, såsom peberspray og skydevåben, er heller ikke tilladt om bord. Det skal du tage på til en flyrejse:\nMidtergangene på flyveren egner sig ikke til modeopvisning. Ifør dig behageligt lag på lag-tøj, og husk at medbringe en sweater, da det kan blive køligt i kabinen på flyveture af længere varighed. Flade, rummelige sko er også et oplagt valg.\nUheldigvis er en af risiciene ved langdistancefly muligheden for DVT eller dyb venetrombose, der er blodpropper i benene forårsaget af manglende fysisk aktivitet over en lang periode. For at undgå, at det sker, bør du udnytte enhver mulighed for at strække benene og gå en tur i kabinen. Støttestrømper er også en nem måde at formindske risikoen på.undefined\nUheldigvis er en af risiciene ved langdistancefly muligheden for DVT eller dyb venetrombose, der er blodpropper i benene forårsaget af manglende fysisk aktivitet over en lang periode. For at undgå, at det sker, bør du udnytte enhver mulighed for at strække benene og gå en tur i kabinen. Støttestrømper er også en nem måde at formindske risikoen på.\nHvordan kommer jeg hurtigst igennem sikkerhedskontrollen, når jeg flyver til Billund?Hvordan kommer jeg hurtigst igennem sikkerhedskontrollen, når jeg flyver til Billund?\nLidt planlægning, inden du ankommer til lufthavnen, kan gøre rejsen til Billund til en smal sag. Læs vores nyttige tips til at komme flyvende gennem sikkerhedskontrollen:\nLad os tage det allervigtigste først: Du skal vise rejsedokumenter og pas til personalet i lufthavnskontrollen. Så hav dem klar for ikke at skulle rode rundt, når du når frem.\nDu kommer ikke uden om at skulle tage noget af tøjet af. I hvert fald bælte, frakke, nøgler og andre småting, såsom høretelefoner, der skal en tur igennem røntgenmaskinen. Det hele bliver meget nemmere, hvis du begynder på det, inden du når frem.\nElektroniske enheder som bærbare computere og telefoner skal også lægges i en bakke og undersøges. Men tag det roligt, for du kommer online igen, før du ved af det.\nKan du ikke rejse uden din ansigtscreme? Intet problem. Så længe beholderen ikke er større end 100 ml og ligger i en genlukkelig plastpose, er det tilladt at tage den med om bord.\nLette gummisko er en praktisk type fodbeklædning, da det er mindre sandsynligt, at du bliver anmodet om at tage dem af på vej igennem lufthavnskontrollen. Store støvler og andre tunge sko skal som regel igennem yderligere screening.\nUndgå at pakke genstande, der ikke er tilladt i håndbagagen. Hvis du har skarpe genstande som en lommekniv eller værktøjer med på rejsen, skal de pakkes sikkert ned i den indskrevne bagage. Ellers bliver sådanne genstande konfiskeret, fordi de ikke må medbringes i kabinen.\nHvilke flyselskaber med flyrejser til Billund har implementeret rengøringspolitikker i forbindelse med COVID-19?Hvilke flyselskaber med flyrejser til Billund har implementeret rengøringspolitikker i forbindelse med COVID-19?\nFra afstand til mundbind og handsker har flyselskaber indført en række strategier for at stoppe spredningen af COVID-19. Nogle af flyselskaberne omfatter:\nSkal du til Billund? Udforsk Billund med Expedias rejseguider for at finde de bedste hoteller, storbyferier, tilbud på biludlejning og meget mere!\nFlyrejser til byer tæt på Billund\nTophoteller i Billund\nHoteller i KoldingHoteller i Nyborg5-stjernede hoteller i FanøHoteller i Faaborg5-stjernede hoteller i OdenseHoteller i EsbjergHoteller i ÆrøskøbingHoteller i KertemindeHoteller i HaderslevHoteller i GråstenHoteller i VejleHoteller i VojensHoteller i TønderHoteller i MiddelfartHoteller i SvendborgHoteller i KrusaaHoteller i OdenseHoteller i AssensHoteller i FredericiaHoteller i PadborgHoteller i SønderborgHoteller i Varde


ifølge Hjerteforeningens diætist Inger Larsen er hjertesund mad faktisk rigtig velegnet, når det kommer til mæthed.\nMmmm…kage, bøffer og læskende cola. Alt sammen lækre ting, som vi ved nok skal ramme mæthedsfornemmelsen lige på kornet. Og sund mad, nej, det kan man ikke blive mæt af, for det er jo kun salat og gulerødder.\nHar du ovenstående opfattelse, så er der godt nyt – du kan blive klogere! For ifølge Hjerteforeningens diætist Inger Larsen er hjertesund mad faktisk rigtig velegnet, når det kommer til mæthed.\nFor selvom de hjertesunde kostråd er udarbejdet primært med henblik på at fremme sundheden og reducere risikoen for bl.a. forhøjet blodtryk, forhøjet kolesterol, overvægt, diabetes type 2 og hjerte-kar-sygdom, så er hjertesund mad også mættende. Og det er faktisk vigtigt, siger Inger Larsen.\n– En hjertesund og varieret kost er med til at give kroppen byggestenene fra de gode næringsstoffer, således at man oplever en større velbefindende i hverdagen, bl.a. fordi der opnås et velfungerende immunforsvar og en bedre regulering af blodsukkeret. På den måde kører blodsukkeret ikke op og ned mange gange i løbet af dagen, men man har derimod følelsen af god energi dagen lang.\nFAKTA: Gode råd til mæthed\nFor at opnå en god mæthed og et mere stabilt blodsukker er det vigtigt at vælge en kombination af både fibre, proteiner og de hjertesunde fedtstoffer, fordi mætheden fra næringsstofferne opleves forskelligt.\n13 tip til dig og dine:\n1. Spis masser af forskellige grønsager og vælg meget gerne efter årstiden og forskellige farver. Spis grønsager mange gange i løbe af dagen til både frokost, aften og meget gerne som en del af mellemmåltiderne i form af snack, fx gulerødder, peberfrugt, bælgærter, radiser, små tomater, blomkål osv. For grønsager indeholder mange kostfibre, få kalorier og er med til at give en god mæthedsfornemmelse.\n2. Spis lidt frugt og bær hver dag. Det bidrager med sødme, kostfibre og masser af farve. Brug det gerne i stedet for slik, is, kager osv.\n3. Spis fuldkorn, dvs. rugbrød, grov knækbrød, fuldkornsboller, havregryn osv. Det giver en langvarig mæthedsfornemmelse.\n4. Bønner og kikærter i et måltid giver en bedre mæthedsfølelse end et måltid med kalve- og svinekød. Man kan altså få værdifulde og mættende proteiner – samt fibre og kulhydrater – fra vegetabilske produkter og derved undgå det animalske fedt fra kødprodukter, som ikke er hjertesundt.\n5. Spis fisk. Vælg meget gerne de fede fisk, som sild, makrel, laks, hellefisk og ørred. Så får man de sunde omega-3 fiskeolier, som beskytter hjertet og spiser dermed mindre kød og kødpålæg.\n6. Vælg de hjertesunde fedtstoffer. Spis gerne lidt avocado, brug raps- og olivenolie i moderate mængder til stegning, som en olie/eddike-dressing, til bagning og marinering af fx fjerkræ. Lidt fedt i måltidet fremmer optagelsen af fx de fedtopløselige vitaminer og kan være med til at sænke tempoet af mavesækkens tømning af indholdet ned til tarmene.\n7. Spis meget gerne en lille håndfuld nødder og mandler dagligt. Det bidrager med både de hjertesunde fedtstoffer, kostfibre og lidt protein og kan ofte dulme trangen til søde sager.\n8. Vælg de magre mejeriprodukter til dagligt. Meget gerne de syrnede mejeriprodukter og lidt ost – herved få man bl.a. proteiner.\n9. Vælg fjerkræ og fisk. Spis maksimalt 500 gram magert kød – og kødpålæg om ugen – fjerkræ, fisk og magert kød er gode proteinkilder.\n10. Spis flere små måltider dagligt, så blodsukkeret bliver mere stabilt.\n11. Drik vand – sluk tørsten i vand, søde drikke og alkohol er til fest og ferier. Vær opmærksom på, at tørst ofte kan forveksles med sult.\n12. Nyd maden og tyg den grundigt, så spisetempoet sættes ned. Det tager tid før hjernen opfatter de forskellige mæthedssignaler, der sendes fra kroppen. Følelsen af mæthed kommer ofte senere, hvis vi spiser hurtigt. Så vent ca. 15 minutter, før du tager næste portion.\n13. Spis af mindre tallerkner. Her stimulerer du synssansen, når tallerkenen ser fyldt ud. På den måde får du det til at se ud som om, du får mere mad.\nFAKTA: Sanserne er vigtige for madoplevelsen\nMætheden stimuleres på flere forskellige måder, fx betyder sanserne noget for mæthedsfornemmelsen:\n– Duften af maden.\n– Synet af maden og de forskellige farver, der kan være på en tallerken fra, fx mange forskellige grønsager.\n– Smagen af sødt, surt, bittert, salt og umami (umami kommer fra japansk og betyder velsmagende og fremhæver fødevarers smag, red.) i et måltid.\n– Følelsen af forskellige konsistenser og temperaturer i munden.\n– Lyden af maden der knaser fra, fx sprøde grønsager eller knækbrød.\nLigesom at oplevelsen af mavesækken bliver fyldt op, og at der sker en blodsukkerstigning betyder noget for den samlede oplevelse af mæthed og tilfredshed efter at have indtaget et måltid.\naf Mads Louis Orry, d. 2. juli 2018


Plantevækst i filterjord – Københavns Universitet\nDato: 29-01-2018 | Videnblad nr. 04.03-18 Emne: Afvanding\nI vejbede kan filterjord være med til at rense forurenet vejvand. Men hvordan skaber man et robust og velfungerende plantesamfund i bedet? Et projekt i Odense viser, at man med fordel kan vælge arter fra sandet/stenet jordbund, der tåler svingende fugtighed. Når vegetationen i vejebedet optimeres, kan plantevalget understøtte byens biodiversitet.\nForurenet regnafstrømning fra trafikerede arealer kan renses gennem filterjord. Filterjord er udviklet til at sikre effektiv nedsivning og rensning af afstrømningen, sådan at nedbøren infiltreres lokalt (se Videnblad 07.03-06). I urbane omgivelser bruges vejbede til at håndtere og synliggøre denne proces.\nSpørgsmålet er, hvordan man samtidig skaber et robust og velfungerende plantesamfund i vejbedet. I forskningsprojektet LAR – optimering af driftsøkonomi, biodiversitet og rekreativ merværdi i vejbede undersøger vi bl.a. filterjord som vækstmedie for flerårige urteagtige planter – hjemmehørende arter såvel som kulturplanter. Projektet gennemføres af VandCenter Syd, der er vandselskab for bl.a. Odense Kommune, sammen med en række partnere inkl. Københavns Universitet.\nForsøget undersøgte 12 arters overjordiske biomasse efter dyrkning i hhv. vasket grus, filterjord type 1, filterjord type 2 og standardpottemuld. Alm. kællingetand (de 4 fotos øverst), der hører til på sandet og næringsfattig jord, klarede sig klart bedre end kattehale (de 4 fotos nederst), der i naturen vokser på fugtig og næringsrig jord. Foto: Mona Chor Bjørn\nFire vækstmedier testet\nI projektet testede vi 12 arters respons i overjordisk biomasse (plantens størrelse) efter dyrkning i fire forskellige vækstmedier:\nvasket grus (0 % organisk materiale)\nfilterjord type 1 (1 % organisk materiale)\nfilterjord type 2 (3 % organisk materiale)\nstandardpottemuld (95 % organisk materiale)\n15 planter af hver art blev dyrket fra frø i 9 cm potter. For at undgå udtørring blev de regelmæssigt vandet. Efter 4 måneder blev planternes størrelse (antal blade, stængler og blomster, blad- og stængellængde) noteret. Herefter blev de høstet ved rodhalsen og tørret i en ovn ved 60 °C i 48 timer. Den tørrede biomasse blev vejet og analyseret ved hjælp af ensidet variansanalyse (ANOVA) efterfulgt af Tukeys HSD-test, der definerer, hvor stor forskellen mellem behandlingerne skal være inden for hver art, for at den er statistisk sikker.\nNår planter vokser i filterjord\nForsøget viser, at planternes overjordiske biomasse påvirkes kraftigt af vækstmediet, men arterne reagerer vidt forskelligt. Når planter dyrkes i vasket grus, udsættes de for et ekstremt stresset miljø, hvor kun de allermest nøjsomme arter vil kunne etablere sig. Vækstbetingelserne i filterjorden er tilsvarende stressede, men den øgede mængde organisk materiale, ler og silt forbedrer vækstbetingelserne afgørende for arter, der er vildtvoksende i tørkestressede plantesamfund.\nResultaterne viser, at arter, der normalt forbindes med sandet og næringsfattigt græsland, har en større biomasseproduktion end arter, der findes på fugtig og næringsrig jordbund. Alm. kællingetand (Lotus corniculatus) og kattehale (Lythrum salicaria) er eksempler på henholdsvis den ene og den anden situation. Førstnævnte producerede betydeligt mere biomasse end sidstnævnte i filterjorden.\nSammenhængen kan forklares vha. Ellenbergs indikatorværdier, der beskriver den økologiske niche for mere end 1.500 vildtvoksende arter i Centraleuropa og på de britiske øer. Indikatorværdierne fortæller, hvor planterne trives, og er derfor et nyttigt redskab til at analysere plantesamfund, men kan også bruges til at udvælge arter til f.eks. vejbede.\nFigur 1. Effekt af vækstmedium på overjordisk biomasse hos alm. kællingetand (Lotus corniculatus). Den vandrette akse t.v. viser de 15 forsøgsplanter. Den lodrette akse viser produceret biomasse. Bemærk, at skalaen for biomasse ikke er den samme som for kattehale.\nFigur 2. Effekt af vækstmedium på overjordisk biomasse hos kattehale (Lythrum salicaria). Den vandrette akse t.v. viser de 15 forsøgsplanter. Den lodrette akse viser produceret biomasse. Bemærk, at skalaen for biomasse ikke er den samme som for alm. kællingetand. Kattehale klarer sig betydeligt dårligere end alm. kællingetand under de stressede betingelser med mindre biomasse til følge.\nEt velfungerende plantesamfund\nNøglen til velfungerende plantesamfund i vejbede er det rette plantevalg. Når filterjord bruges som vækstmedie, bør plantesamfundet sammensættes af arter, der normalt forbindes med sandet/stenet jordbund. Et plantesamfund, der består af mange forskellige arter, vil være mere robust over for vejbedets udsving i vandtilførsel sammenlignet med monokulturer.\nEt tyndt lag vasket grus på overfladen vil være med til at hæmme fremspiringen af ukrudt. Desværre hæmmer det samtidig fornyelsen af de dyrkede planter, da deres frø så også spirer dårligere.\nPlantevalget kan desuden målrettes sådan, at det understøtter den lokale bestand af bestøvende insekter (se Videnblad 04.03-19) og/eller sammensættes efter borgerønsker, f.eks. lang blomstringstid og attraktionsværdi om efteråret og vinteren. Vejbedets funktion er således ikke udelukkende at håndtere klimaforandringer men også at understøtte naturens betingelser i byen og en rekreativ merværdi af LAR.\nVidenblad nr.: 04.03-18\nHent videnbladet som pdf (775 KB)


Folkeviseanalyse | Studienet.dk\nDenne analysemodel hjælper dig med at analysere folkeviser i Dansk, med særligt fokus på ridderviser og trylleviser. Du kan bruge vores analysemodel til både undervisningen, skriftlige opgaver og eksamen. Den indeholder også konkrete eksempler på analyse af folkeviser.\nVores analysemodel giver dig baggrundsviden om middelalderen og kommer herefter omkring alle de elementer, som det kan være godt at have med i analysen. Fx syrebadsteknik, formelsprog og rimtyper. Husk, at du ikke skal følge en analysemodel fra ende til anden, men vælge de punkter ud, der er relevante for netop din folkevise. Vi hjælper dig også med at fortolke og perspektivere folkevisen.\nTrylleviser omhandler svære livsovergange\nDu kan kende en tryllevise på, at den i symbolsk forstand handler om psykologiske konflikter, dvs. en indre konflikt i det enkelte menneske. Her adskiller trylleviserne sig fra ridderviserne, som i højere grad fokuserer på ydre konflikter.\nDisse psykologiske konflikter knytter sig typisk til det, man kalder livsovergange: overgangen fra barn til voksen, fra ufødt til født, fra ugift til gift eller fra liv til død. Typisk er det overgangen fra (ugift) barn til (gift) voksen, der er i centrum. I middelalderen markerede ægteskabet denne overgang. Når du skal bestemme genren, kan du derfor se efter, om der indgår en forlovelse, et bryllup eller en fæstemø/fæstemand sideløbende med det overnaturlige.\nDe indre, psykologiske konflikter kommer typisk til udtryk gennem symboler. Fx er en bro et klassisk symbol på en livsovergang. Du kan derfor også se efter, om visen indeholder symboler, fx om hovedpersonen krydser en bro.\nGrundig analysemodel, god til eksamen og hjælper med en forståelse og analyse af svære og mærkelige folkeviser.\nRigtig god til måde forberedelse af eksamen og som vejledning til opgaveskrivning\nFed analyse af folkeviser!!


Stuart McIntyre: Outskirts - kunsten.nu - Online magasin og kalender for billedkunst\nStuart McIntyre: Outskirts\n15 jan 201627 feb 2016\n”Når man kommer til udkanten, opdager man, at der er noget, selvom der ikke så ud til at være noget til at begynde med.” – Stuart McIntyre\nStuart McIntyre er født og opvokset i England, hvor han også studerede fotografi på Guildford School of Art, inden han flyttede til Danmark i 1968.\nStuart McIntyre: Outskirts . Pressefoto\nPå udstillingen hos Banja Rathnov Galleri & Kunsthandel viser McIntyre fotografier, hvori han forsøger at fange og udtrykke den særlige tilstand, som han mener findes i randområderne: i byens kant, i overgangen mellem by og land, i overgangen mellem kulturlandskab og natur, i overgangen fra land til vand og i de steder, som befinder sig længst væk fra de store byer. En tilstand han betegner ’solitude’ – en form for konstruktiv ensomhed og energi, som er opbyggelig, regenererende og nødvendig.\nOutskirts er en videreførelse af serien Ø/Island, som blev udstillet på Brandts i 2013. Serien suppleres af McIntyres serie af kunstnerportrætter, hvoraf nogle blev udstillet på Bakkehusmuseet i 2014 samt af en kunstnerisk installation.\nKilde: Banja Rathnov Galleri & Kunsthandel\n'Stuart McIntyre: Outskirts'


Celleforskning synliggøres med Dino-Lite USB-fluorescensmikroskopi\nDino-Lite hjælper forskere med at danne et billede\nForskning i livstruende sygdomme er af stor betydning. På mirakuløs vis kan en lille stribet fisk med særlig lysmikroskopi spille en vigtig rolle. Professor Yung-Jen Chuang (47) fra Taiwan, forsker med zebrafisk ved hjælp af Dino-Lite-fluorescensmikroskoper.\nPå National Tsing Hua University i Hsinchu, Taiwan, driver professor Yung-Jen Chuang et laboratorium for vaskulær biologi.\nVaskulær biologi er studiet af vores kredsløbssygdomme i alle dets former, fra aorta til den mindste kapillær i hjernen. Professor Yung-Jen Chuang og hans team er særligt interesserede i de molekylære og cellulære processer, der opstår, når nye blodkar dannes fra de eksisterende blodkar, en proces, der kaldes angiogenese. Teamet undersøger også, hvordan vævreparation sker efter skade til vitale organer såsom hjerte eller hjerne, og undersøger hvilke reaktioner, der påvirker blodcirkulationen i en tumor.\nUndersøgelserne involverer også funktionel genomforskning, der har til formål at identificere, hvilke specifikke gener, der arbejder hårdere, for eksempel for at fremskynde regenerering. Selvfølgelig er Professor Yung-Jen Chuang leder for et team, der består af et stort antal forskere, et endnu større antal zebrafisk og Dino-Lite-fluorescensmikroskoper.\nExcitation og emission\nYung-Jen Chuang i hans undersøgelser. Fluorescensmikroskopi gør brug af fluorescerende farvestoffer, der afgiver lys, når de bestråles med lys med en kortere bølgelængde. Dette lys, for eksempel blåt, benævnes excitationslys. Fosfor konverterer dette lys med en kort bølgelængde til lys med en længere bølgelængde, såsom grønt eller rødt. Det udsendte lys kaldes emissionslys. Dino-Lite-fluorescensmikroskoper har et såkaldt excitationsfilter, der begrænser udgående lys til en bestemt bølgelængde (udtrykt i nanometer).\nPå samme måde går emissionslyset gennem et indbygget emissionsfilter, der fjerner excitationsbølgelængden fra lysbundtet, og billedet består derefter kun af emissionslys. På denne måde kan Professor Yung-Jen Chuang se, hvad der sker i en levende organisme i realtid. Et af de dyr, han anvender til dette formål er zebrafisken. Siden 90’erne i sidste århundrede, anvender mange forskere zebrafisk (videnskabeligt navn Danio rerio) som en modelorganisme. Genomet (den samlede genetiske information i en celle) i en zebrafisk er meget lig genomet i mennesker. Zebrafisk-embryoer er også gennemsigtige, hvilket gør det muligt at studere forskellige processer, såsom angiogenese i en organisme ved hjælp af fluorescensmikroskopi. Zebrafisken er ikke naturligt fluorescerende, så hvordan var forskerne i stand til at give fisken lys?\nGFP, BFP, CFP, YFP og CherryFP\nDette blev muligt efter at nobelpristageren Osamu Shimomura opdagede, at dybhavsvandmanden Aequoria var naturligt fluorescerende og at denne egenskab skyldtes et protein kaldet grønt fluorescerende protein (GFP). Dette protein kan sammenlignes med et fyrtårn, der oplyste biologisk forskning. Forskerne var i 1994 i stand til at overføre dette gen til cellerne i højere organismer gennem transfektion, teknikken hvorigennem fremmed DNA placeres i en celle. Det var nu muligt at fremhæve hver celle med farve ved hjælp af fluorescensmikroskopi, hvilket var en revolution inden for cellebiologi. Men forskerne gik et skridt videre. Ved at forårsage mutationer i GFP-genet, var de i stand til at ændre farven af fluorescensen.\nNu er der ikke kun grøn (GFP), men også blå (BFP), cyan (CFP), gul (YFP) og rød (CherryFP). Både excitations- og emissionsspektre af disse varianter adskiller sig således at forskellige modeller af Dino-Lite blev fremstillet for at observere de forskellige farver. De fleste fluorescensmikroskoper har et traditionelt emissionsfilter, hvorimod Dino-Lite bruger high-pass-filtre, der giver forbedret billedbehandling og forbedret følsomhed i et bredere spektrum af fluorescensen.\nGFP-farvevarianterne giver forskere mulighed for eksempelvis at lade arterier udsende grønt lys, immunceller rødt og bakterier blåt. På denne måde kan en forsker følge forekomsten og progressionen af en sygdom, såsom cancer. For at undersøge en kræfttypes adfærd, bliver menneskelige kræftceller mærket med fluorescens implanteret i zebrafisk-embryoer. Dette gør det muligt at overvåge alle stadier af udviklingen af en cancer og muliggør forskning i de gener og stoffer, der er involveret i udviklingen af cancer og inhibering af væksten af tumorceller. Professor Yung-Jen Chuangs team er naturligvis ikke de eneste, der laver denne type forskning.\nTusindvis af forskere over hele verden arbejder med zebrafisk og fluorescensmikroskopi for at studere forskellige sygdomme såsom Parkinsons, multipel sklerose og akut lymfatisk leukæmi i håb om at finde løsninger. I mange tilfælde, hjælper Dino-Lite bogstaveligt talt forskere med at danne et godt billede af sygdommen og helbredende processer, der forekommer i en organisme. Med denne viden, kan medicin udvikles til at hæmme, helbrede og endog forhindre sygdomme såsom kræft.\nProfessor Yung-Jen Chuang arbejdede sammen med Dino-Lite for at udvikle de digitale fluorescensmikroskoper: “Jeg er begejstret for, at Dino-Lite-fluorescensmikroskoper er af god kvalitet og økonomisk overkommelige. Desuden er de nemme at bruge. Derfor kan vi give flere forskere muligheden for at arbejde efter minimal træning, og også erhverve forskellige sæt Dino-Lite mikroskoper, som vi har til uddannelsesmæssige formål. Det er nemt at vise billeder på en bærbar computer, og vi kan gemme både video og stillbilleder til bedre at studere ændringer i væv.” I øjeblikket har Yung-Jen Chuang haft størst succes med at studere samspillet mellem en vært, såsom et menneske og en svampepatogen såsom Candida albicans.\nHvilke Dino-Lite-modeller anvender professor Yung-Jen Chuang?\nI sit laboratorium i Taiwan, anvender Professor Yung-Jen Chuang tre typer af fluorescensmikroskoper og en almindelig Dino-Lite.\nDino-Lite-fluorescensmikroskoper er de mindste fluorescensmikroskoper i verden. Brugeren kan skifte fra farvede lysdioder til den indbyggede hvide lysdiode, hvilket er nyttigt til at fokusere og lokalisere objektet.\nDino-Lite AM4113T-GFBW er et fluorescensmikroskop, der er udstyret med blå lysdioder. Emissionsfilteret på 510 nanometer sikrer, at grønt fluorescerende protein (GFP) kan ses.\nDino-Lite AM4113T-RFYW anvender gule lysdioder og et emissionsfilter på 610 nm. Dette mikroskop er meget nyttigt i udviklingsbiologi, patologi og anatomi.\nDino-Lite AM4113T-YFGW har grønne lysdioder til excitation. Emissionsfilteret på 570 nm i dette fluorescensmikroskop sikrer, at orange til rød fluorescens, såsom RFP (rødt fluorescerende protein), kan ses.\nAM4113ZT er ikke et fluorescensmikroskop, men anvendes også i laboratoriet af professor Yung-Jen Chuang . Dette er en af de bedst sælgende Dino-Lite-modeller. Dette USB-mikroskop er udstyret med et drejeligt polariserende filter således at forskning på skinnende objekter bliver enklere, fordi forstyrrende genskin reduceres betydeligt.


Du er skidt, skat! - SINDBÆK&CO\nDu er skidt, skat!\nUdgivet den 9. april 2016 4. april 2018 af Hanne Sindbæk\nOrk jamen selvfølgelig – tommel op somansir…\nSå kom man til at love redaktøren, at man da sagtens kunne skrive en sjov og klog klumme, der med velvalgte skarpe ord fik sat alt det med erhvervs- og kapitalbeskatning godt og grundigt på plads.\nOg den eneste tanke, jeg får, der nærmer sig emnet, er sådan en lyserød en, der spørger om, hvorfor det egentlig hedder skat? Altså hvordan skete det lige, at der er ordet gys-gru-rædsel-død: SKAT. Og der er det andet ord, skaaat – fyldt med varme, intimitet og liv. Og de har intet med hinanden at gøre. Intet.\nHar fortidens smarte konsulenter konstrueret det så lusket, at de har kaldt SKAT skat for at give borgerne en positiv indstilling til det onde væsen?\nIkke særligt nyttige tanker, når redaktøren forventer, man faktisk bidrager konstruktivt til serien ”Slip formuerne fri!” (Her vil jeg slet ikke nævne, hvilke tanker den titel giver mig, men der er noget Prada og powershopping inde over).\nÉn ting har SKAT og skat dog tilfælles. Det er – som man siger på facebook –kompliceret. Og skat i alle mulige selskabelige afskygninger er ikke mindre kompliceret. Det ved enhver, der har set sin udkårne danse lidt for tæt med andre til en fest.\nOle Birk Olesens tale på Liberal Alliances landsmøde er et subtilt eksempel. Med patos, store armbevægelser og en attitude som Napoleon før Waterloo startede han:\n”Jeg er finansordfører Ole Birk Olesen, som har sænket registreringsafgiften på biler OG motorcykler fra 180 til 150 procent. Jojo, andre var også med til det, men lige nu er det mig, der har talerstolen. Og når jeg går i seng om aftenen, så er jeg ikke bare en hvilken som helst 43-årig mand med briller og mere og mere gråt hår, der lægger sig til at sove. Jeg er finansordfører Ole Birk Olesen, som har sænket registreringsafgiften på biler OG motorcykler fra 180 til 150 procent, som skal have min velfortjente hvile. Og når jeg drømmer, så drømmer jeg ikke bare helt almindelige drømme om at kunne flyve som en fugl eller om at komme på arbejde i Folketinget uden at have husket at tage mit tøj på. Nej, mine damer og herrer. Jeg drømmer om at blive finansordfører Ole Birk Olesen, som sænker registreringsafgiften på biler OG motorcykler fra 150 procent til 120 procent. Og som så sænker den til 90 procent. Og så 60 procent. Og så 30 procent. Og så … 0 procent!\nFor så vil jeg endelig være lykkelig. Ikke før!”\nDen tragiske vittighed gik hen over hovedet på nogle. En facebookven var hurtigt ude med forargelsesriven: Wauw, det er simpelthen den store politiske vision fra LA: lavere registreringsafgift, så vi kan købe større biler, skrev hun intetanende.\nVi, der er dyyyyyybt inde i samfundsøkonomi og erhvervsbeskatningsfilsofi, ved imidlertid, at når det er komisk, at finansordfører Ole Birk Olesen puster et forholdsvis lille økonomisk resultat stort op, så beror det på det tragiske faktum, at det afspejler, hvor trægt, tungt og kompliceret skattesystemet er i alle det afskygninger. Det er så latterlig svært at få en skat sat ned, at man må fejre de bittesmå sejre.\nOg ned skal de, skatterne. Mindre selskabsskat og lavere skat på kapitalgevinster giver flere investeringer i Danmark – det er de fleste økonomer trods alt enige om. Og vi amatørøkonomer siger dem sandelig ikke imod. Det store spørgsmål er, hvorfor man ikke laver det om med det vons, når det er sund fornuft? Svaret er for det første, at sund fornuft aldrig har været den styrende kraft i den politiske debat og for det andet, at det er umuligt at finde nye indtægtskilder til at erstatte det tab!\nPeter Loft, der efter 19 år som departementschef må siges at have en vis indsigt i systemet, fortæller, at skattekilderne simpelthen er ved at være udtømt. Det er ikke længere muligt at hitte på nye skatter og afgifter i en størrelsesorden, der batter, når velfærdssamfundet skal have sin glubende appetit stillet.\nDerfor betyder enhver sænkelse eller fjernelse af skatter og afgifter af en hvilken som helst art simpelthen – GYS! – nedskæringer, besparelser og den visse død for livet på jorden, som vi kender det.\nNogle kæfter ganske vist op om dynamiske effekter og selvfinansierende skattelettelser, men det er aldrig bevist, at det virker, for det vil kræve, at man tester det. Og den risiko er der alligevel ingen embedsmænd og kun ganske få politikere, der tør løbe.\nSå hellere stagnation og den japanske syge.\n”Min drøm er, at fremtidens skattepolitik ikke kun tager hensyn til, hvor meget den gør statskassen rigere. Men at den også tager hensyn til, hvor meget den gør samfundet som et hele fattigere,” sluttede finansordfører Ole Birk Olesen sin landsmødetale.\nHans drøm om at komme på arbejde i Folketinget uden at have husket at tage sit tøj på, er nok mere realistisk.\nMan fristes til at spørge: Er du skidt, skat? Og svare: Ja, i den grad!\nDette indlæg var udgivet Klummer,Politik og tagged Liberal Alliance,Ole Birk Olesen,skat.


RØMERFONDET | Paqle\nFonde og andre selvejende institutioner i branchen\n14. februar 2018 · Århus Stiftstidende\nDen seneste gave, Rømerfondet har givet byen før Sirene, er en buste af kronprinsesse Mary.\n14. februar 2018 · Jyske Medier Vejle\nRØMERFONDET blev etableret i 1970 og har adresse i Aarhus C. Virksomheden er en fonde og andre selvejende institutioner i branchen Foreninger, legater og fonde med sygdomsbekæmpende, sociale og velgørende formål.\nc/o Anders Peter Christoffersen\n20. september 2017 · kendte.dk\nPrins Henriks skulptur afsløret: Se billederne her!\nPrins Henrik bag ny skulptur Prinsen har lavet den cirka 1,80 meter høje skulptur på bestilling af Rømerfondet, der blandt andet arbejder for forskønnelse af Aarhus by.\n19. september 2017 · Horsens Folkeblad\nRømerfondet er den glade giver, og "Sirene", som skulpturen hedder, er dets gave til Aarhus By i anledning af titlen som europæisk kulturhovedstad.\n19. september 2017 · Lokalavisen Århus\nPrins Henriks skulptur på havnen: "Den har nogle sjove afrundinger"\nVed afsløringen var der taler af Anders Christoffersen, formand for Rømerfondet, samt tidligere museums direktør Jens Erik Sørensen, imens det var byrådsmedlem Rabih Azad-Ahmad (R), der løftede sløret for skulpturen.\n19. september 2017 · TV 2 Østjylland\nVIDEO: Her er prins Henriks skulptur på Aarhus Havn\nPrinsen har lavet den cirka 1,80 meter høje skulptur på bestilling af Rømerfondet, der blandt andet arbejder for forskønnelse af Aarhus by.\nSkulptur lavet af Prins Henrik afsløres i dag i Aarhus\nPrinsen har lavet den mandshøje bronzeskulptur på bestilling af Rømerfondet, der støtter formål til gavn eller pryd i Aarhus.\n19. september 2017 · DR\nTeaterdirektør om ny Prins Henrik-skulptur: Kan blive Aarhus' lille havfrue\n19. september 2017 · Alt om Herning\nPrins Henrik bag ny skulptur på havnefront i Aarhus\n19. september 2017 · TV 2 - Nyheder\nHavnefronten i Aarhus får stor skulptur lavet af prins Henrik\nDer vil blandt andet være taler af Anders Christoffersen, der er formand for Rømerfondet, tidligere museumsdirektør Jens Erik Sørensen og kulturrådmand Rabih Azad-Ahmad (R).\n19. september 2017 · Politiken\nRømerfondet blev nævnt i Politiken\n19. september 2017 · Ekstra Bladet\nRømerfondet blev nævnt i Ekstra Bladet\nPrins Henriks bronzeskulptur afsløres på havnen i Aarhus\nRømerfondets anledning til at give gaven er, at Aarhus i år er europæisk kulturhovedstad.\n19. september 2017 · kendte.dk\nPrins Henrik bag ny skulptur\n19. september 2017 · Bornholms tidende\n13. september 2017 · Horsens Folkeblad\nRømerfondet af skabt af Christian og Severine Rømer, der døde henholdsvis 1932 og 1933.\n19. februar 2016 · Jyllands-Posten\nRømerfondet blev nævnt i Jyllands-Posten\n19. februar 2016 · Århus Stiftstidende\nDødsfald: Bjarne Krogh Dalsgaard\nHan har været formand for Rømerfondet og har bl.a. siddet i bestyrelsen for Handelsungdommens Uddannelsesfond, for Aarhus Symfoniorkesters Fond og for Handelshøjskolen i Aarhus.\n30. august 2013 · Århus Stiftstidende\nBjarne Krogh Dalsgaard - 80 år\nHan har været formand for Rømerfondet og har bl.a. siddet i bestyrelsen for Handelsungdommens Uddannelsesfond, for Århus Symfoniorkesters Fond og for Handelshøjskolen i Aarhus.


Wrangler Jeans - W27H QG 73H, Night Ice\nHugs & Dreams\nBadetøj og undertøj\nBukser med svaj\nFrakker / Kapper\nFri fragt over 500 kr.Ellers kun 30 kr.\nDag til dag leveringBestil inden kl. 14 (hverdag)\nForside » Tøj » Bukser\nPris ved køb af 1 Stk,210,00 DKK\nWrangler er en klassiker indenfor jeans-verdenen og har et af verdens bredeste jeans-sortimenter. Alle jeans er nænsomt behandlet i processen og delvist håndsyet. Alle Wranglers styles er produceret i Europa og modsat øvrige jeans-mærker, syes alle Wranglers lommer, så de nøje tilpasses til den enkelte størrelse jeans.\nDe perfekte jeans fra Wrangler. W27 er en klassisk skinny-model, som er tætsiddende om lår og hofter og løfter, hvor den skal, men uden at føles "malet" på. W27 har lige ben der ikke strammer ind ved anklerne. W27 er i en cool grå vask. Modellen er med ankel længde, har ekstra high rise er ekstra blød og med god strecth.\nPerfekt til sæsonens sneakers, sandaler og stiletter.\nKendetegnet for Wrangler er perfekt pasform og suveræn kvalitet. Fællesnævneren for hovedparten af Wranglers kollektioner er, at jeans’ne er produceret med 360 graders stretch spundet ind i metervaren (bomulden). Wranglers jeans er rundskåret i toppen, samt højere bagtil end foran, hvilket giver mere talje og løfter bagdelen. Herudover er de designet med strækbart linningsbånd, hvilket gør, at de holder sig på plads og ikke “glider ned” i løbet af dagen. Endvidere er forstykket smallere fortil end bagtil, hvilket visuelt giver smallere lår og en mere spinkel silhuet.\nAlle Wranglers jeans er “tvangskrympet” på forhånd, så kunden undgår at de giver sig markant, efter få timers brug, som man ofte kan opleve at øvrige jeans gør. Dog skal det bemærkes at jeans’ne er et naturprodukt, og derfor vil de altid kunne strækkes / krybes op til ½ nummer ved hhv. brug / vask.\n91% Bomuld, 7% polyester, 2% elasthan\nLængde 32 og 30\nHigh rise (høj talje)\nMål ved størrelse 28:\nTalje 66 cm i omkreds\nLængde ved størrelse 30 (indvendigt benmål): 72 cm\nLængde ved størrelse 32 (indvendigt benmål): 76 cm\nDine fordele Fri fragt over 500 kr.\nBestil inden kl. 14.00 (Gælder kun hverdage)\nÅbningstider butik SIRUP Man - Tors. 11.00 - 17.30\nAdresse: Hadsundvej 346, 9260 Gistrup


Walter Trout & Blindstone til Silkeborg – Bluesnews.dk\nWalter Trout & Blindstone til Silkeborg\nAuthor Jakob Wandam Date 5. oktober 2020\nSom vi tidligere har kunnet fortælle her på Bluesnews.dk, opholder amerikanske Walter Trout sig p.t. med sin familie i Thy. Da hans faste band samtidig befinder sig i et endnu mere coronaramt USA, har Walter Trout allieret sig med det jyske bluesrock-band Blindstone, med hvem han spiller en række koncerter på dansk grund.\nDe allerede annoncerede koncerter i Skive og Thisted midt i oktober er alle udsolgt, men det er nu lykkedes at stable en koncert på benene i Silkeborg. Det bliver Kedelhuset, der lægger scene til, og koncerten finder sted den 31. lørdag den 31. oktober klokken 20.\nEn ekstra kanin\nDet er B’Sharp – Silkeborg Rhythm’n Blues Association, der står bag arrangementet. Formand og booker Charlie Tambaur siger om koncerten:\n”Her i jubilæumsåret har vi været så heldig at kunne trække en ekstra kanin op af hatten. Det bliver en meget intim koncert og en kæmpeoplevelse med den 69-årige legendariske blues/rock-veteran fra Californien Walter Trout. Der er kun et begrænset antal billetter til salg, og det bliver et siddende arrangement, hvor vi selvfølgelig overholder alle de regler, som er pålagt os af sundhedsmyndighederne. Der i disse coronatider god plads til alle.”\nWalter Trout er aktuel med det velanmeldte album Ordinary madness, der udkom sidst i oktober. Albummet ligger i forlængelse af det kunstneriske og kommercielle comeback, som Walter Trout gjorde med Battle scars i 2015. Dén plade var hans første udspil, efter at hans liv blev reddet af en levertransplantation, der satte tydelige spor på Trouts sangskrivning og hans musikalske appetit.\nBattle scars blev fulgt op af koncertoptagelsen Alive in Amsterdam (2016), allstar-udgivelsen We’re all in this together (2017) og sidste års studiealbum Survivor blues.\nEt bredt repertoire\nVed koncerterne med Blindstone varsler Walter Trout dog ”et bredt repertoire, der hentes fra mange sider af blues/rocken,” så mon ikke der også bliver grebet længere tilbage i Trouts efterhånden mangeårige karriere?\nWalter Trout trådte sine musikalske barnesko som guitarist i legendariske orkestre som Canned Heat og John Mayall’s Bluesbreakers, og det var netop i forbindelse med en planlagt John Mayall-koncert, at Trouts solokarriere tog sin begyndelse. Forud for en koncert på Skråen i Aalborg var Mayall blevet syg, og Walter Trout tog over som midlertidig bandleder. Det skaffede ham en pladekontrakt og en turné.\nDen danske forbindelse blev forstærket ved ægteskabet med Marie Brændgaard (nu Trout) fra Thisted i 1991, og Walter Trout har udgivet flere live-optagelser fra danske festivaler, for eksempel på debutalbummet Life in the jungle (1989) og No more fish jokes (1993).\nBlindstone er en bluesrock-powertrio, som består af Martin Jepsen Andersen (guitar), Sigurd Jøhnk-Jensen (trommer) og Jesper Bunk (bas). Bandet har eksisteret siden 2002 og har udsendt i alt ni album. Det seneste udkom i 2019 og hed Deliverance at the crossroads.\nMed Blindstone i ryggen kan man forvente, at der kommer tryk på Walter Trouts blues-udtryk. ”I want to rock,” siger bluesrock-ikonet selv.\nBilletter til koncerten med Walter Trout & Blindstone den 31. oktober i Kedelhuset er sat til salg i dag, mandag den 5. oktober. Entré-prisen er kr. 275,-, og billetterne kan kun købes i forsalg via silkeborgbilletten.dk her.\nTagged Blindstone, Walter Trout. Bookmark the permalink.